
E o epistolă scurtă, scrisă cu răceală prudentă, firească la oamenii trăiţi multă vreme 
sub scormonitoarea priveghere a cenzurilor. Timbrul plicului poartă efigia uscată a voevo- 
dului Petre Karagheorghevici, {агї odinioară pe targă, de oştile fugărite, spre Crusevat şi 
Novibazar. Inlăuntru câteva hârtii de câte cinci lei, grase şi jupuite de multă purtare. Şi o 
rugare. Părintele George Andru, din Sarca, în ţinutul jugoslav al Torontalului, ne cere câteva 
numere de revistă, neputând altcum nici trimite bani către România, aici primi de aici ti- 
părituri cu slovă românească, 

Fapt neînsemnat, repetat săptămânal, trecut indiferent în registrele de gospodărie ale 
revistei. Dar gândul ne întoarce îndărătnic la acea politică a culturii, despre care nu odată 
am spus aci cuvinte simple ce puteau însemna şi un îndemn, şi au rămas 10115 fără răsunet 
ca toate îndemnurile de unde nu se poate stoarce o fierbinte actualitate electorală. In Ardealul 
cu forfota lui de minorităţi, am cunoscut problema de aproape, răscolită la fiecare ceas de rea- 
Шан, nu de elasticele consideraţiuni teoretizate în vagi proiecte şi rezolvate de biurouri bine 
hrănite bugetar, din fondurile propagandelor. Eram nepregătiţi. In România cea mică, pro- 
blema culturală era absorbită de prezenţa celor 80 la sută analfabeți. Acolo sta punctul car- 
dinal al întregului program, tipărit cu slove groase în manifestele de partid şi cu lirism ora- 
toric, gemut dela tribuna parlamentară. Se mai desprindea o îngrijorare; sinceră aceea la 
toţi cârmuitorii. Păstrarea unei tradiţii de cultură românească în ţinuturile stăpânite de 
monarhia habsburgică şi de împărăţia lui Nicolae al Il-lea, Pentru rest, rămânea în grija 
timpului să deslege problemele de cultură, de mult mai puţină însemnătate ca de o pildă aceea 
a petrolului ori a exportului de grâne. Cărţi se tipăriau puţine, bibliotecile se puteau număra, 
Universitățile trăiau şi fără laboratorii, literatura se înfăptuia dela sine, nevrednică si рага- 
zitară, într'o ţară unde braţul vânjos era chemat de plug, iar cugetarea isteaţă nu-și găsea 
valorificare decât după ce se înregistra cuminte în registrul de club. 

51 deodată, înainte de a ne desmetici bine, problema s'a complicat brusc, luând înfăţişări 
politice, cerând deslegări imediate si izbindu-se de nedumeriri, de unde ultim strigăt a tásnit 
şi acel «numerus clausus», care a sigilat uşite ferecate ale Universităţilor. E vorba mai întâiu 
de іѕсиѕіпа си care cultura românească va izbuti să ţină piept culturilor mai vechi minori- 
tare. E vorba să înlocuiască prestigiul culturilor germano-maghiare şi ruseşti, ce stăpânesc 

spiritul chiar al românilor din ţinuturile eliberate. E vorba de înfăptuit un regim universitaz 
care să îndestuleze nevoia de învăţătură a românilor şi a celorlalte naţionalităţi, ce numai 
prin cultură se pot asimila. Acestea toate, altoite pe vechea problemă a analtabetismului, 
mai dureroasă prin contrast cu statisticile ştiutorilor de carte rusească, nemțească, un- 
gurească şi chiar românească, de peste munţi şi de peste Prut. 

Că cea mai grabnică şi mai vrednică măsură pentru apărarea culturii naţionale, a fost 
găsită de către studenţi în magicul «numerus clausus», care peste noapte va să ne asigure nu- 
mai pentru noi toate roadele unui minunat paradis —nu e de mirare. Tinereţea are nălu- 
ciri de acestea. Şi apoi formula a pornit cu totul de aiurea. Era strigătul unei generaţii osân- 
dită să-şi macine anii în mizerii fără seamăn — şi care găsise în sfârşit un vinovat ispăşitor. 
Poate de aceea ipocrit, guvernatorii au și lăsat să se canalizeze aiurea, nemulțumirile pricinuite 
de fapt numai de proasta lor gospodărie a învățământului. Era o diversiune binevenită, Ti- 
nerii cărturari nu mai aveau când număra gândacii din ciorba căminurilor; bursele si valuta, 
acordată nepoților, cărţile ce n'au fost cumpărate în puţinele biblioteci, — $ n'aveau când socoti 
nici taxele de examene și frecvenţă, fabuloase, împotriva cărora la începutul anului şcolar se 
deslănţuiseră protestări fulminante. «Numerus clausus» — atrăgea numai spre literile sale afi- 
sate pe ziduri şi înscrise în fruntea gazetelor tinereşti, tot clocotul nemulțumirilor. 

Dar că la strigătul tineresc s'au alăturat glasuri mai îngroşate de vârstă, ne miră сц 
desăvârşire, 

Toată cheia unei politici culturale româneşti, stă, ni se pare, tocmai în absorbirea iscusit 
condusă a minorităţilor în această cultură. Cu atât mai mult e simplificată problema când e 
vorba de cetățeni români, statorniciţi aici de mult şi apropiaţi cu voia şi fără voia lor, de cul- 
tura românească. S'ar putea spune că învățătura înseamnă а doua naştere a omului. Inscris 
într'o cultură, poartă fără voie şi în afară de documentul de naştere, naționalitatea părin- 
Шог sufleteşti, cu mai statornică ereditate decât acea verificată de condica stării civile. 
Chiar lipsa noastră de trainică legătură şi armonie cu scurta tradiţie a culturii româneşti, 
se explică uşor prin paternitatea culturală a Franţei ori Germaniei, în ale căror Univer- 
sităţi, cu ai căror dascăli şi pe ale căror cărţi, am descifrat întâia oară adânc învăţătura, 
Şi ungurii şi ruşii au ştiut că limba şi şcolile sunt laboratoriile cele mai sigure în care se 
pot disolva o naţionalitate. Romanii, popor cuceritor şi neasemănat în iscusinţa cu care 
desnaţionalizaseră provinciile stăpânite de legiunile sale, lăsau cuceriţilor cultul zeilor, 
respectau obiceiurile, dar puneau prin graiul Romei, stăpânire pe suflete. La noi, se 
întâmplă minunea să refuzăm celor ce vor să se înscrie în cultura românească, 
dreptul de a râvni la această onoare; ca şi cum n'ar fi mai primejdioasă prezenţa 
în mijlocul nostru a unui cetăţean creat sufleteşte de Viena, Berlin ori Pesta, decât a 
celor ce n'ar putea 54-51 mai scuture, fără făşii din carnea lor, tunica strânsă a unei 
învățături, ştiinţe, arte ori literaturi româneşti. Nu e pledoarie pentru evrei. Izolarea lor 
agresivă de până acum, a ridicat de prea multe ori zid între noi şi dânşii. Dar o politică 
de cultură nu se poate face sentimental. Cu atât mai puţin impresionist. Judecate cu răceala 
unui geometru ce nu poate simpatiza mai mult cu unghiurile obtuze de cât cu acele ascuţite; 
realităţile se desfăşoară sub ochi cu o logică ce scapă şi adesea е dușmană romantismului 
politic. 
N'avem biblioteci, şcoli, laboratorii, nu s'au organizat nici acum publicaţii pentru 
popor, traduceri pentru cele cinci milioane de minorităţi, n'avem o ediţie critică a lui Emi- 
nescu ; nici cărţi de şcoală nu se tipăresc îndestule si cum se cuvine, şcolile de sat n'au dascăli, 
monumentele istorice se ruinează, literatura nu-şi poate hrăni scriitorii şi cel dintâiu strigăt 
întru înaugurarea unei politici de cultură românească să fie oare «numerus clausus» ? 

Gândesc la preotul acela dintr'o comună a Torontalului jugoslav. Pentru banii lui jupuiţi 
ne cere carte românească. Nimeni n'a îngrijit încă de aceşti români rupti din trupul tării, 
cari ne întind o mână şi nu le putem răspunde peste hotare, ca unui frate ce se înneacă în vi- 
surile cele rele. Nu se cuvine acolo îndreptată, spre satele ce nu mai sunt româneşti şi spre 
cele româneşti de aici, cea dintâiu grijă a unei politici de cultură, alta decât aceea care ferecă 


pentru un ап mort, porţile Universităţilor? 

FLORILE UCISE DE GER 


DE 
ADRIAN MANIU 


Peste zarzării si piersicii din ţară, 
(Imbobociseră mărgăritării 51 de culoarea feții tale) 
S'a revărsat iarna în primăvară 

Aducând cel mai trist doliu în alba jale, 


Rod саге ai înghieţat pentru totdeauna 
Unde să cumpere miere albinele? 
Atunci florile mai de argint decât luna 
Cântau încet, cântau în toate grădinele. 


Azi scoici mărunte, zac pretutindeni scuturate 
Rămăşița florilor ucise în primăvară de ger, 
Flori, ce nu mai rodesc — si pier nevinovate, 
Copilași morți ce în pământ se duc la сег. 

ÎN GOANĂ 
GIB. І. па 


Caw trebuie să plece noaptea «de serviciu», domnul Take, birjarul, își aştepta copila 
afară, pe banca dela poartă, mângâindu-şi favoriţii rari şi cărunți. Domnișoara Letiţia venia 
totdeauna fără nici cea mai mică întârziere, dela magazinul din Lipscani, unde slujia. Ochii 
lui slăbiţi o desluşiau desprinzându-se din razele soarelui, ce se topia stors de vieaţă în nourii 
roșiţi ai asfinţitului; o măsurau umeziţi de mândrie în înaintarea ei sveltă şi graţioasă ; 
apoi, când era aproape, se încruntau deodată, căutând la ceasornicul cât о tărtăcuţă, pe саге 
mâna, lui uscată îl scotea numai decât din brâul roşu al uniformei de birjar. Niciodată n'o 
primia fără ceasornicul acesta. 

Ca de obiceiu, fata se prefăcu că nu-i vede mișcarea. Trecu înainte cu capul plecat, cu 
buzele strânse. Nu-și dădeau seară bună. Abia după ce auzi trântindu-se uşa casei, bătrânul 
se sculă cu un gemăt uşor şi se îndreptă spre caii înhămaţi gata. La masă îl pofti doar mirosul 
bucatelor încălzite. Imbuca rar şi sgomotos, trecându-şi ades mâneca antiereului albastru 
pe sub nasul borcănat şi repezit în sus. Apoi ieşi mestecând încă, lacom, cu bucata de pâine 
în mână. Necontenit tăcut, se opri pe prispă, ca să sfârşească de înghiţit, apoi se îndreptă 
spre caii си care începu însfârşit să vorbească, sfătuindu-i prietenos să-și ronțăe mai repede 
grăunţele. . 

Palidă şi gravă, domnisoara Letitia privia în urma bătrânului. Ascultă pe gânduri con- 
versaţia cu animalele, apoi sunetul sec pe care-l făcea încheieturile trăsurei sgâlțâite din loc, 
paşii apăsaţi ai cailor, hârşcăitul roţilor, isbeala porţilor ca de cetate, răsucitul cheii grele 
de fier. 

Se ridică atunci înaltă şi liniştită şi sfârşi cu repede îndemânare treburile gospodărești. 
Când dădu drumul lui Bălan, un câine cât un vitel; dulăul alb ca neaua, făcu un salt uriaş 
vestindu-şi nopţei, din trei lătrături triumfătoare, libertatea. 

Se întoarse în odaia de culcare şi începu să se desbrace fără nici o grabă, privindu-se 
în oglinda dulapului din faţă, tăiată de-o lungă crăpătură încovoiată. Rămase goală de tot 
contemplându-şi printre genele întreţesute, imaginea schilodită de oglinda stricată. Apoi 
deodată, coborând speriată ochii în negura din pătratul ferestrei, tresări brusc şi tot aşa de 
sprintenă са Bălan scăpat din lanţ, ajunse dintr'un salt în tindă si dintr'un altul dincolo în 
«casa mare», odaia de preţ unde nu intră decât musafirii cei mai de seamă. 

Lumina lămpei cu picior şi abajur de porțelan umplu îndată încăperea, încărcată 
ca o prăvălie de marchidan. 

Domnişoara Letiţia cotrobăi în olanul spart al sobei şi trase afară un snur cu о cheiţă. 
Deschise apoi una din lăzile mari, roşii, cu chip de turcoaică pe capac. Scoase un plocat păturit 
de deasupra si începu să arunce pe jos, cămăşi, fuste, bluze, făcu un vraf de vestminte fe- 
meieşti. Şi înfrigurată, începu să se gătească în faţa oglinzei cu ramă de nuc vechi, aplecată 
deasupra patului coperit de macat roşu, ре care se înălța până în tavanul scund, un maldăr 
de perine albe şi de cergi multicolore chitite în patru. f 

Peste puţin, în casa mare a domnului Take stătea o cucoană de o eleganţă, cum nu 
fusese dat bătrânului birjar să ducă în trăsură vreodată. Era aşa de gătită şi atât 
de mândră, că nici chiar fără voalul des ре саге; puse la urmă de tot peste ochi, n'ai fi cuno- 
scut în еа ре domnişoara Letiţia. : 

Fata stinse lampa şi ieşi repede în ogradă. Şi ca de obiceiu Bălan răsări din întunericul 
nemărginit lângă ea, de par'că în clipa aceia s'ar fi înfăptuit din negură. Dar o vorbă porun- 
citoare, 1 tinu departe de vestmintele foşnitoare. Domnişoara Letiţia merse până la un colţ 
al gardului si cu degetele înmânuşate desprinse din cuie două scânduri ; se strecură prin spar- 
tură şi după ce porunci din nou lui Bălan să se îndepărteze, trase pe dinafară scândurile 
la loc, cu o mișcare atât de sigură, încât ai fi spus că totul s'a petrecut ca 'n poveştile cu hoţii 
vestiți, la apăsarea unui buton electric. 


, 

Domnișoara Letiţia o luă repegior la drum şi 'n urmă-i casa domnului Take rămase 
pustie, îngropată ca un cosciug uriaş în mormântul de întuneric al nopţii, prin care Bălan 
săria ca un duh alb, necurat. 


Ai zice că „bojdeuca domnului Take e cu totul izolată de restul mahalalei. Și 'n dreapta, 
şi 'n stânga, și 'n faţă doar grădini cu pometuri, locuri virane, un fund de cimitir, pustietăţi. 
Mergi mult pe şosea până să dai de alte case mărunte, tot asa de răsleţe, cucuiate pe bătături 
umflate de maidane înnecate în bălării sau jupuite de verdeață. 

Dar despre partea asta nu prea punea multă grijă domnul Take, când îşi lasă noaptea 
copila singură acasă. Zaplazul era înnalt, poarta avea încuietoare solidă, iar casa drug voinic. 
Şi unde mai pui pe Bălan? Apoi cu bani nu-l ştia nimeni şi doar o trăsurică şi o păreche de 
cai avea. lar ce agonisise pentru zestrea Letiţiei era dosit la loc bun, de nici chiar fata nu avea 
habar. Pe urmă numai vara îşi făcea de lucru după asfinţitul soarelui. Se ştia: Sâmbăta, 
Dumineca şi alte vreo două zile din săptămână, pe alese. 

Nici domnișoara Letiţia nu ducea grijă că sta aşa departe de oraş: staţia tramva- 
iului era destul de aproape. Таг de singurătate nu ştia cum să mulțumească lui Dumnezeu. 

In tramvai, pe bancheta atât de puţin potrivită cu vestmintele ei, sta ca pe spini. Căci 
acolo unde pornise, o aştepta iarăș, pentru a nu ştiu câtea oară de trei luni încoace, împlinirea 
frumosului şi mistuitoruui vis al copilăriei ei de vrednică fiică şi nepoată a domnului Take 
birjarul, şi a vestitului pe vremuri Ghiţă vizitiul: —un automobil gata de ducă. Şi 'n automobil 
domnul Popleanu, fără de care visul ar fi continuat să rămână numai vis şi acum, din ce 
în ce mai chinuitor, iar în lada cu turcoaică pe capac, nu s'ar mai fi aflat, neştiută de ni- 
meni, comoara ce creşte într'una са 'n poveste: o întreagă garderobă de cocoană mare. 

De două, şi câte odată de trei ori pesăptămână, domnişoara Letiţia își vede visul cu ochii. 
Căci bătrânul niciodată nu se abate din program, fie ploaie, vijelie, trăsnete sau ce-o fi. Când 
a spus că face noaptea de serviciu, înţelege să nu se întoarcă acasă înainte de revărsatul 
zorilor şi dacă n'a făcut nici o treabă până atunci, tot ştie el un tren cu foarte mulţi pasageri, 
la o oră când vin puţini camarazi în gara de Nord. 

Domnişoara Letiţia a aflat toate acestea din rarele lui momente de destăinuire, când 
îşi dă drept pildă vieaţa de muncă grea şi cinstită: 

--6.... bagă binepeurechi fată! Că de bine, de rău am agonisit cu ce să-mi duc pustia 
de bătrâneţe până la sfârşit şi fără muncă. Dar e păcat de vremurile astea, că se câștigă mai 
uşor ca înainte. Şi-mi scurtez vieaţa noapte cu noapte, să mai pui deoparte si pentru tine... 
că de, noaptea e dever mai bun ca ziua. „. altfel ce crezi că mie nu mi-ar place să dorm lângă 
tine şi să-ți ţin de urât?... 

D'aia să iei aminte, să iei aminte şi să nu te muşte şarpele c'a fi amar de mândrețele tale: 
bucățele te fac...» 

De obiceiu doar după ce se abate ре la dughiana din colț a lui Cinzacă, domnul Take 
deschide vorba cu fiică-sa. Şi mai mult decât atât nu are să-i spună. In schimb când muşterii 
îl uită în vreun colţ de stradă sau când aşteaptă clientul în faţa vreunui local de petreceri, 
e cu mult mai vorbăreţ. In gând își vede copila căpătuită la casa ei, iar pe genunchii lui o gră- 
madă de пероќеі. Şi domnul Take îşi mângâie fericit nepoţii, le spune glume şi păcăleli si 
râde fericit, 

— Da, ori de ce fi-aduseşi aminte de râzi aşa cu poftă nea Take? îl întrerupe vreun ca- 
marad din şirag, care s'a dat jos de pe capră ca să se mai desmorţească. 

Domnul Take tresare: 

— Ce-i treaba ta? 

Apoi o întoarce: 

— A, iacă mă gândeam aşa... mă gândeam că păcătos e Bucureştiul ăsta... că mare 
putreziciune-i în el... că o să dea Dumnezeu o căldură mare de trei ori pe cât a fost astăzi 
şi o să topească smoala după jos şi o să fierbem toţi în smoală я în catran са dracii... 

— Şi d'asta râzi dumneata? 

— Ce pricepi tu bă? se înflăcărează domnul Take. Ai văzut muierea care s'a dat jos cu 
musiul ăla din birja mea? Aia e muierea altuia, care şi el, de n'oficu a altuia sau cu а ăstuia 
de umblă cu ea, stă acas” de-şi plânge şi-şi blesteamă zilele şi blesteamă tot şi o să ne ajungă 
bă, blestemul că scoatem banul din păcat... Şi nu pă noi bă, da pă copii, ba şi pe nepoţii 
аі mititei... că acolo te loveşte Dumnezeu. .. şi ce strică ei mă, drăguțţii de ei...? 

Şi domnul Take, priveşte încremenit în firida uriașă. de alături, deasupra căreia un fe- 
linar colţuros luminează cuvintele mari, negre scrise си smoală din închipuirea lui: «Intrare 
la tunel». 

— Banul cu păcat е banul dracului... Cam ajuns noi birjarii mai rău са geambaşii 
de fomei! 

— Nu ti teme domne Take.. Ş'apoi de ţi-e lehamite, de ce nu stai acasă? N'ai decât să 
faci. ziua meserie cinstită. 

Venia rândul bătrânului să privească uimit pe convorbitor. Intr'adevăr, la asta nu se 
gândise. Apoi izbucnea deodată: 

— Mă, da prost ieşti mă. Hš, da eu n'am burtă să mănânc? Mă, da eu n'am fată de 
îmbrăcat? Adică am strâns destul, păi? şi am bănet ascuns? De unde ştiţi voi mă, că am 
strâns destul? 

- Da nici nu m'am gândit domle Take. 

— Veniţi mă de mă jefuiţi, hai, veniți mă, când fac de serviciu noaptea. Am bani 
ascunşi ai? 

— Nu domnu Take, nu sameni de loc... 

— Bătu-v'ar Dumnezeu şi. Maica Precista. Le-ar place numai lor să ia câte un sutar 
cursa cum a ajuns acum de s'a făcut şi bietu' birjar от... Şi eu să stau acasă hai, cam 
îmbătrânit?.. bătu-v'ar să vă bată... 

Camaradul se întoarce grăbit, alungat de blesteme, până la trăsura lui. lar domnul 
Take, abia.după ce-şi răcoreşte bine mânia se întoarce şi el pe nesimţite cu gândul la Letiţia, 
pe care о vede dormind adânc cu părul negru, mai lucios — cum spune adesea — ca lacul 
trăsurii, revărsat pe perina albă. 

... e he, pentru ea le face astea... o vede Dumnezeu şi-o ştie şi nu le-o mai trece la 
catastif... că după partea mea... 

Domnul Take n'apucă să-şi sfârşească gândul. Sosind în goană de după cotitura străzii, 
un automobil s'a oprit brusc drept în pieptul cailor. Tot corpul bătrânului tremură de furie. 

— Nu treci mă prin cai? Hai... omorâţi-mă, omorâţi-mă, bătu-v'ar ăl de sus.... 
omorâţi-mă. cu zestrea fetii cu tot... 

Ochii i s'au oprit plini de dușmănie pe cocoana din automobil, cu fața acoperită, de un 
voal des ; se vede, unde trage cu atâta zor de mânecă pe domnul burtos de lângă dânsa, care 
şopteşte atunci ceva şoferului. Îndată maşina o ia înapoi duduind năpraznic, apoi 151 întoarce 
botul spre bulevard 51 porneşte bufnind supărată, ţipând sălbatec, săltând cu putere pe cei 
dinăuntru. 

І s'a părut domnului Take sau capul acoperit de voal s'a mai întors odată spre dânsul, 
înainte. de a dispare după colț? Domnu” Take ridică nepăsător din umeri: 

— Poate unde m'am uitat aşa rău la ea! 


Seară de August înăbușitoare şi senină. Calea Victoriei în plină. sărbătoare. Localurile 
gem de lume şi aruncă văpăi prin ferestrele uriașe. Tropotul regulat al cailor, şuetul lin al 
automobilelor, strigătul ţigănuşilor cu gazete, rumoarea mulţimei dela ora nouă; o întreagă 
polifonie sgomotoasă, stridentă, barbară, pătrunde adânc în auzul domnişoarei Letiţia, o 
înfioară neîntrerupt şi crescând, o aţâţă, îi iuţeşte paşii, îi pică foc în sânge şi veselie în glas. 
Domnul Popleanu o conduce prin. valurile de lume, ca un bun cârmaciu obişnuit cu acest 
imens cadril jucat din instinct de toţi trecătorii, care defilează unii în faţa altora în două 
şiroaie nesfârşite, se întorc din drum cu ocoluri meşteşugite, îşi fac loc fără să privească, 
se strecoară printre trăsurile în goană cu uşurinţa. unui peşte întrun râu limpede. 

` Nicăieri un automobil liber. Nici măcar o trăsură. E Sâmbătă seara 51 toate mahalalele 
s'au revărsat spre inima oraşului. Ajunseră fără noroc, până 'n dreptul Ateneului. Domnul 
Popleanu desnădăjduit: timpul trece ca de obiceiu, la ora două domnişoara Letiţia ţine mortis 
să fie acasă, 

In sfârşit un automobil gol. Domnul Popleanu ridică impunător braţul cu degetele răş- 
chirate şi strigă cu putere. Dar şoferul nu-l ia în seamă şi maşina trece înainte uşoară şi iute 
ca o nălucă. 

— S'au făcut de-o obrăznicie fără pereche, bandiții ăştia, izbucni el furios, conducând mai 
departe pe fată. Dar tocmai atunci dinspre posta veche la veni în auz tropăit de cai. Se opriră 
din nou si aşteptară până ce birja intră în făşia puternică de lumină dela Athénée Palace. 

De pe buzele domnișoarei Letiţia, scăpă abia auzit un țipăt speriat. "Pe сарга trăsurii, 
înalt şi mândru în livreaua strânsă pe corpul sfrijit, cu figura încadrată de favoriţii lui că- 
runti și marțiali, domnul Take își conducea caii ţeapăn ca un general. 

— Liber birjar! 

Inainte ca domnul Take să-și plece ochii, voaleta domnişoarei Letiţia, strânsă pe bordul 
pălăriei, căzuse dintr'o smucitură. 

— Liber conașule! 

Letiţia se gândise de mai multe ori la putinţa unei astiel de împrejurări, ca să nu-și 
alunge cu toată energia dorul năpraznic, ce-o năpădi, de a se pune pe fugă. Birja se oprise 
şi ea înţelese lămurit, că singurul lucru ce-i rămânea să-l facă, e să se urce pretăcându-se 
nepăsătoare în trăsură şi să tacă din gură tot drumul. Dar picioarele îi înlemniseră. Unul 
din cai întoarse capul spre fată şi păru c'o examinează cu luare aminte: era Harap. 

— Să ne urcăm dragă. 

Inciudat de zăbavă, domnul Take cobori din nou ochii spre еа. 

Şi ciudat. Căutătura lor obosită şi stinsă o învioră deodată, o făcut să se avânte sveltă 
ca o ciută, pe perinele trăsurii. 

— La Flora! 

Roatele se învârtiră brusc, birja se urni clăținându-se capetele. Avu deodată atunci 
credinţa că tată-său a priceput totul, că o duce departe de ochii lumei, să-i ceară socoteală, 
teribila: socoteală cu care о атепіпќаѕе de atâtea ori. 

— La ce te gândeşti Lulu? 

Lulu! Aşa-i spunea întotdeauna, domnul Popleanu. Cuvântul acesta par'că o mai linişti 
puţin; ar fi vrut ca el să-l rostească mai tare, să-l {іре la urechia birjarului. 

Cu dinţii strânşi privi pe Popleanu prin colțul genelor: se temea să n'o întrebe ceva, 
să-i ceară cu insistenţă vreun răspuns. Şi plănuia cum să-și prefacă vocea, cum să-i facă 
semn să înceteze. Ii păru rău că nu Ра vestit mai dinainte, când nu voise să coboare la tunel: 
nu de bună seamă spunându-i că birjarul i-ar fi tată, dar o cunoștință, un vecin... 

Insă domnul Popleanu îi povestea ceva foarte vesel, căci râdea singur din toată inima, 
după fiecare cuvânt. Таг domnul Take nici nu visa cât de aproape se găsește de copila lui. 
El îşi conducea caii înainte, fără să privească nici în dreapta, nici în stânga. Din când în 
când răcnea câte un «Hep» prelung, care pătrundea ca un cuţit în urechile Letiţiei. Și era cu 
desăvârşire înduioşat. Statura domnișoarei din birjă, aşa «prea pe măsura» fiică-sei, il isbise 
dureros: în suflet. Nu văzuse el, cum se codia biata fată? Ştia ea, ce-o aşteaptă, la Flora aceea, 
trăsnil-ar Dumnezeu, pe ăl de-a scos-o! Nici acum nu s'a desmeticit mititica: şi el i-auzi 
cum îi mai toacă, tocălia dracului! Dar ea nu-i răspunde, nu-i răspunde de loc. Ha, ha, ha 
asta-i bună, nu-i răspunde tâlharului | Ce-ar îi, he, he, he să nu mai vrea să intre la local? 
Aş duce-o gratis acasă pe cinstea mea... He Take dacă-ai face tu una ca asta, multe ti s'ar 
ierta... 

Bâtrânul se opri puțin din gânduri să mai dea un strigăt cailor. Apoi îşi dete şapca pe 
stânga, el se lăsă pe dreapta şi continuă: 

„.E gătită bine, pare de oameni ajunşi. Dar vezi dumneata cât е de cu stare, tot se 
codia... Hm! şi cu fața înfăşurată ca turcoaicele. І-е ruşine păi... Bieţii părinţi, adică се 
bieţii ?.. tată e ăla, care-şi lasă copilul de capul lui? Cine ştie pe unde o mai fi şi el înfundat! 
porcu... 

— Hei dobitocule, ai adormit? strigă din fund deodată domnul Popleanu. Mână mai 
repede, ieşti beat, sau ce dracu ai,..? 

Domnul Take tresări 51 plesni hățurile deasupra cailor, 

— Ba dobitoc ieşti tu, răspunse el, dar nu tocmai așa tare ca să audă cei din trăsură. 
Căci aşa răspundea totdeauna domnul Take muşteriilor săi, când intra în conflict cu ei. Era 
cel mai bun mijloc pentru asi satisface si amorul propriu rănit şi a nu pierde nici cursa în- 
cepută. 

— Al dracului, e zorit să-i facă seamă mai repede! S'a supărat! Ho, zurbagiule că tot a 
ta ie, nu ţi-o ia nimeni, se răsti el în gând. Crezi c'o să-mi pierd eu bunătate de cursă pentru o 


de-al d'aia. Las’ că le ştiu eu, nu te teme... Da’ e vorba de ce nu-ţi răspunde?.. Te pome- 
nești c'o fi vreo drăcie, cum mă gândii eu întâi. Să ştii că fuge nebuna si ne lasă pe-amândoi 
cu buzele umflate... Atât ne-ar mai trebui... o jumătate noapte pierdută... Nu te da boe- 


rule, stăi că te ajut şi eu... 

Domnul Take simţi deodată cum reînvie în el birjarul din tinereţe, şfichiul plesni scurt 
asupra cailor, hăţurile se încordară. Harap sforâi cu înţeles. Tropul deveni regulat şi repede 
mângâind urechile cu ritmul lui sacadat. Trăsura luneca acum prin ninsoarea lunei ca sania 
pe zăpadă. Aerul proaspăt al şoselei biciuia feţele celor trei umplându-le plămânii cu ume- 
zeala lor înviorătoare. 

— Bun! Iac'asa birjar! Bravo! strigă domnul Popfeanu 

Măgulit de elogiu, domnul Take întrecu orice aşteptare. Birja era automobil nu altceva, 
Copacii foşneau: şoapta lor de mătase, pătrundea lin în urechi, armonizând tropotul şi clo- 
poţeii abia ама ai cailor. Toţi teii păreau că plâng lacrămi de parfum, iar luna se luase după 
trăsura domnului Take, cu surâsul ei încremenit de veci. 

Din sufletul domnişoarei Letiţia sburase acum orice grijă: 51 'n dosul voalului, ea su- 
râdea, — un zâmbet fix şi de neînțeles ca şi al lunei, —surâdea unei închipuiri bizare. О 
Letiţie de-o şchioapă, cu rochița până deasupra genunchilor, bătând fericită din mâinile mici, 
ne mai putând de râs şi tolănindu-se pe perinele aceleiaş trăsuri în care se afla acuma; dar 
o trăsură nouă, nouţă, cu postav albastru şi necârpit şi cu lacul orbitor de lucios. Iar pe ca- 
pră acelaş domn Take, însă cu ochii scânteietori şi fără fir cărunt în favoriţi, ocolind de mai 
multe ori curtea înainte de a pleca la serviciu si privind râzător peste umăr la bucuria fără 
margini a copilului. 

Domnişoara Letiţia fu surprinsă de închipuirea aceasta, care-i apăruse pe neaşteptate 
şi nedesluşită, са imaginele lucrurilor în oglinda apelor verzi şi stătute din jurul maidanelor 
natale. Părându-i fără rost, ea privi spre siragul de trăsuri, ce veniau dinspre Băneasa, 
încrucișându-se cu a lor. Din ele se ridicau cântece de dragoste, hohotiri vesele, chicotiri de 
femei. Un bărbat tânăr, ridicat în picioare strigă printr'una: «Uite, luna fuge spre calea Vic- 
toriei, hai s'o ajungem!» Dar se înşela. Luna se zoria spre Flora si ca dovadă, când birja 
domnului Take se opri, rămase si ea nemişcată pe сег. 


Miezul nopţii trecuse, mesele începeau să se golească, grădina se deșerta. Un domn grăbit 
strigă spre bătrânul care dormia, dus în fundul trăsurii: Liber birjar? Dar domnul Take 
era greu de somn. El sforăia de zor cu gura întredeschisă şi strâmbă: cu chipul lui palid si 
sbârcit, cu fălcile scobite sub favoriţii rari, părea răpus de o istoveală năpraznică vecină cu 
moartea, 

Alte trăsuri veniau, se umpleau de lume, porneau. In depărtare, la bufet, muzica mili- 
tară cânta marşul de plecare. Orchestra localului tăcu şi ea. Incetul cu încetul liniştea de- 
plină cucerea şirurile întunecate ale copacilor айшай. Doar ferestrele clădirei de petreceri, 
scânteiau desfrânat în noapte ca ochi de bețiv. 

Să fi tot dormit, trei, patru ceasuri, când domnul Take tresări sgâlțâiat cu putere. 

— Ha, cine-i?... A, da! Gata boierule... unde...? 

— Nu e boierul moşule. Sunt eu,un chelnăr, пра trimis boierul să-ţi ни de игі cu sticlele 
ăştia. 

— Sticle? Ce sticle? 

— Ziafet, moşule, o facem lată, cinci sticle şi țigări... 

Domnul Take se întinse sdravăn, căscând sgomotos. 

Chelnărul destupă o sticlă şi turnă într'un pahar. 

— Moşule vin d'ăsta n'ai mai băut de când ești! 

Bătrânul muie buzele în lichidul roșu si spumos ; le plescăi tare şi dădu paharul de duşcă. 

— Straşnic уіп... Bravo boier! Băă... da ce l-a găsit? Asta nu mi s'a întâmplat de când 
sunt. Te pomeneșşti că visez. 

— Nu visezi moşule, ce dracu. Eşti treaz; da nu ştiu dacă-ăi rămâne tot aşa? 


— Mă, da cum i-a venit aşa... şi cinci nu glumă, cinci sticle. 
— He, he, ce 1-а găsit? Să Н fost eu în locul lui îţi dam cincizeci nu cinci. 
— Dama? 


— Mă moşule, mos eşti dar te-apucă alte ălea când ai vedea ce-am văzut eu. 

— Strugure hai? ha, ha, ha... Ei să trăească şi să le fie de bine, se gândiră şi la 
mine. 

— Păi vrură de mult să te cinstească. De câte ori nu mă trimeasără să văd ce faci? 

— Oleu! 

— Zău aşa, venii de câteva ori afară: ziceau că te-ai sculat? 

— Ei săracu', vezi 'mneata, vreau să mă cinstească, dar nici din somn nu mä sculau, 
Aştia-s de neam bă! Păi adică de се пи mar cinsti? Ştii tu, cum i-am adus? Se cutremura - 
caldarâmul. Păi eu i-am aruncat-o în braţe mă, cu caii mei... păi, ştii tu се docipali... că 
nici nu-i răspundea întâiu, da unde mi-am întins hrişca... Aoleo... i-am turbat... Să fi 
văzut pe urmă dama, cât era de mută întâiu, fugea pe urmă în local de nu se mai putea ţine 
boierul. Eu-s birjar bă... 

— Aşa e, se poate, Da mie tot mi-era necaz că mă trimete la dumneata. Ai dracu'... 
par'că simţiseră că-i văzusăm la secret... 

— Secret, ce secret... ? 

— Secret, găurica usei din dreapta: asta-i secretul meu, că la a din față se uită domnu’ 
Iancu chelnărul: eu sunt picolo, ajutorul lui... 

— Ce spui mă, şi zi ai văzut toate cum s'au întâmplat? 

Prima sticlă căzu goală la pământ. Băiatul puţin afumat şi măgulit că poate povesti 
astfel cu un bătrân, prinsese chef de vorbă. Camera localului, canapeaua de după paravan 
mâncările şi băuturile comandate, fură descrise de ştrengar cu multă amănunţime. 

— ... Acuma noi avem miros de copoi. Cum simţim că se îngroaşă gluma. .. gata, 
nu vezi “picior de-al nostru pe-acolo: da ochiul la secret, Mosule ce să-ți mai spun, eu cred 
că asta era fată fată curată de... că prea avea un trupuleţ, şi-o piele albă... 

Domnul Take se cutremură. Ochii i se pleoştiră şi o favorită i se lăsă în jos. El îşi aduse 
aminte de trupuleţul şi pielea albă a Letiţiei. Dar băiatul nu-l lăsă să meargă mai departe cu 
gândul. 

— Moşule, strașnic vin. Hait, ridică paharul şi ciocnește colea deasupra capului. Sà 
trăească boierul | 

— Las! c'aşa-i trebuie, ce cată noaptea pe stradă dacă e fată?., bombăni domnul Take 
luat prea repede şi ridică paharul: 

— Sà trăească boerul!.. Lasă, să trăească | Că ele strică mă, ele îi scot din minţi; am si 
eu o fată... da... he, he... 

Domnul Take se opri deodată, cumpănind în minte că nu e locul să vorbească de Letiţia. 
$1 supărat trase de duşcă două pahare. 

Vinul puternic şi viclean îşi făcea efectul pe nesimţite. Ochii le sticleau ; vocile se îngro- 
şaseră, mişcările deveniau nesigure. Şi vorbele curgeau din ce în cemai greoaie, mai triviale 
în convorbirea aceasta grotească dintre un chelnăr şi un наг, Intr'un târziu picolo se plictisi. 

— Moşule, ştii ce, eu mă duc să-mi mai arunc odată ochii la secret. ! 

Atunci un gând neaşteptat miji în creerul bătrânului. 

— Hai bă, s'o văd şi eu la sicretu’ tău! 

Spuse cuvintele acestea într'o doară, dar deodată pofta nebună să vadă, să audă, să 
pipăie, să simtă de aproape, se întinse în corpul şubred. şi istovit ca o flacără într'o moviliţă 
de vreascări uscate, 

— Mă! merg şi eu cu tine... 

— Fugi deacolo moşule, vrei să ne prindă patronu? 

Dar bătrânul nu mai vrea să ştie de nimic acum. Dorinţa i se înfipsese atât de repede 
şi totuș atât de adânc în cuget, că zadarnic îi înşira celălalt toate piedecile câte erau într'a- 
devăr şi câte le putu născoci ca să-l potolească. 

— Mă nitàl n'auzi, 116415 de tot, uit atâtica... 

Gura, і se lărgise şi buza de jos îi atârna tremurătoare, Ochii îi ieşiau par'că din orbite 
51 Іа lumina neprecisă a felinarului întreaga figură prinsese о înfăţişare stranie, —strigoiască. 
La început rugător, se porni apoi să ocărască, să suduie, să amenințe că va intra în local, va 
merge la domnul cu fata să-i spună de secret. 

— Lasă moșule, nu te înturia, vroi să-l potolească celălalt. Eu te iau, dar mi-e frică să 
nu-ţi vie dracii pe acolo... 

— Hai mă să mai văd şi eu odată la vieața mea! Că ре urmă cruce i-am pus... 

— Bine moşule, hai, dar vezi că mai rămâne o sticlă. 

Ascunde-o bine că odată te pomenești fără ea... . . 

Bătrânul care pornise se opri clătinându-se: 

— Fără се mă? 

-- Fără sticlă... 

— Cine s'o ia mă? 

— Ei, n'are cine... ba să zici bogdaproste că n'ai să rămâi 51 fără trăsură, întregi picolul 
mulţumit că a găsit cu ce să sperie pe bătrân. Aici e la şosea mosule şi 'n tufişele ăștia, Doamne 
fereşte | E, dacă am găsi ре cin’ să lăsăm afară ar fi altă poveste... Da, poţi să mergi moșule, 
doar n'o fi dracu, aşa de negru şi cu dumneata. 

Domnul Take făcu nehotărit un pas înapoi. 


— Mă, eu n... nu mai merg. 

— Hai moşule... 

— Doamne fereşte! Eu... o... trà... sură... am băiete, si-at'ta zestre аш р... 
pentru fiimea. Dă-e dracu’ de mu... mu... ieri goale si de boieri... B... b... bi... ne 
le face...! 


Bătrânul înghiţi odată în sec. Apoi strigă după băiatul care se îndrepta spre scările 
localului: 


— Mă dacă te duci mai cere una... două... şti tu... spune că pentru mine... şi 
destupă mă p'asta d'a rămas... cum mă laşi asa?... 
... Când se întoarse picolul domnul Таке moţăia în trăsură cu sticla pe jumătate... 
= — Moşule, păcat că n'ai mers! Acum s'o îi văzut... E beată turtă moşule:... şi cântă... 
şi-l sărută şi iar cântă şi iar îl sărută... şi-i doar în cămașă... 
— In cămașă... ha, ha, ha. 
— Şi are un păr moşule, de-i ajunge la genunchi. Da e tot plin de şampanie. Şi s'o vezi | 
cum se trânteşte pe canapea, şi dă din picioare şi strigă: vino... vino... vino... i 
Şi moşul imită: 4 
— ... vino... vino... vino... ho... ho... ho... 


— Şi joacă mosule uite —аѕа... : 

Băiatul începu să sară prosteste făcând gesturi obscene. Bătrânul îl întovărăşia sgáltáin- 
du-se în trăsură... 

— la mai desfundă bă una. 

-- Moșule, auzi... moşule! 

— Aud bă... 

— Şi strigă pe tat' său... 

— Ре tat său... hi, hi, hi... pe tat? său, ha, ha, ha, ho, ho, ho... 


— Moşule, hei moșule... moşuleee... trage înainte... 

Domnul Take tresări speriat din somnul adânc, privind uimit ziua mare din juru-i. Un 
automobil clocotind ca o căldare se înfigea în fundul trăsurii, voind par'că s'o urnească din loc. 

— Trage, înainte moşule... 

— Ho bă се te 'ndeşi asa, vrei să-mi spargi trăsura?.., Hai sparge-o, sparge-o mă, 
Нге-а1... 

Şi pe când el apuca grăbit hăţurile, potolind caii, cari se sbuciumau în loc neliniştiţi, 
un chelnăr sosi în fugă, întinzându-i bătrânului un bilet de cinci sute de lei, 

— A spus boerul, că poţi să te duci moșule... 

Bătrânul privia nedumerit biletul, îl apucă neîncrezător. Şi după ce-l strecură în buzunar, 
văzând că nu i se cere restul, izbucni recunoscător cu gura plină: 

— 54-1 ţină Dumnezeu 51 Maica Precista... 

Făcu cruce mare şi par'că tot temându-se să nu fie vreo glumă, sări repede peste capră 
şi înainte de a se aşeza agită frânele. Caii porniră, 

Mergeau domol în răcoarea umedă a dimineţii. Prin tufișuri păsările se sfădeau în graiul 
lor sau râdeau în triluri minunate, par'că adierea ce-i venia bătrânului împotrivă ar fi scu- 
turat o pădure întreagă cu clopoței. Si domnul Take se simţia mai fericit ca niciodată, 

— Doamne iartă-mă, dar dacă n'ar mai fi şi d'ăştia, ai putea pune un ban deoparte pentru 
o zestre? Tai vaca s'o mănânci. Fără moartea ei poţi tu trăi? N'a lăsat tot Dumnezeu așa? 

Din urmă automobilul ajunsese birja şi trecu pe lângă ea cu iuțeală de rândunică. 
Bătrânul abia avu timp să ducă mâna la căciulă, Dar ochii lui urmăriră cu multă recuno- 
ştinţa voalul ce flutura tot mai mic în zare. 

Caii, lăsaţi în voia lor, mergeau 'cuminţi legănându-se. Таг domnul Take gândea: 

— Azi e Duminecă, biata Letiţia, doarme şi ea mai mult săraca... 

RANDURIPENTRU GELILE 


DE 
EUGEN TITEANU 


Р: лтомсвл fată de pension, cu noaptea ‘п ochii melancolici 
Doar tu gândeai că sunt închis la Şcoala «Fraţilor Catolici»... 

Si când veneai cu toată școala, la Catedrală, să te 'nchini, 

Când de pe cruce te privea Isus încoronat de spini, 

Те presimțeam umilă fată în şirul albei procesiuni: 

Aveai bereta cadrilată și cartea ta de rugăciuni... 


Şi-apoi, la brațul tău de fată, în loc să porți 51 tu brățară 
Purtai mătăniile ре care părinţii, poate, te 'nvățară 

Să spui în fiecare seară, cu ochii ridicaţi spre cer: 

«Pater nostér...» 

Aveau povestea lor aceste mătănii vechi de-atâţia апі. 
Lucrate într'o mănăstire de nu știu care franciscani: 

Pe crucea lor noi învăţasem, in «duo», să silabisim 

C'a fost tăiată dintr'un cedru adus dela Ierusalim! 

Şi depănându-le tot lanțul făcut din boabe de sidef 
Pentru iubire — te rugai în Catedrala «Saint Joseph»... 


Si te vedeam iar, la plecare: treceai prin curtea şcoalei mele 
Când la sfârşitul liturghiei sunau si clopotele grele, 

Treceai în trista procesiune cu sufletul încătușat, 

Ca *ntr'o rețea de gratii negre, închisă 'n sortul cadrilat 

Şi te priveam dela fereastră când toate visurile mele 

Se răstigneau, ca pe-o Golgotă, de crucea unor gergevele.,. 
Dar te vroiam, о! Gelile — $1 ?n cadrul marilor ferestre 
Vedeam vacanțe luminoase, visând sfârșituri de trimestre! 


< 

DUPĂ-AMIEZI DE DUMINECĂ 


DE 


VINTILĂ RUSU ŞIRIANU 


BEZNĂ ȘI TĂCERE. 

Uliţă mărginașă de târg sărac, 

Garduri putrede. 

Garduri căzute. 

Garduri scofâlcite de îngheţ. 

Case rare cu ziduri leproase. 

Pe maidanul gloduros, ca un vaiet înlemnit al pământului, un copac schilod. 

Fruct hâd, o pasăre moartă a căzut sub el. 

Pe o ridicătură de pământ, se înalţă strâmb o bisericuţă. 

A fost odată îngrădită, 

Cândva a avut cruce, 

Ziduri măcinate vorbesc a gol. 

Am încetinit pasul fără voie. Cum cobori glasul când treci pe lângă un mort... 

Un scåncet. 

Intorc capul. 

In dreptul intrării bisericuței fără cruce, o mogâldeață de om, căzut sub el ca şi când 
i s'ar fi muiat oasele, cu mâna întinsă, cere pomană nimănui, 

Mă apropii. 

Buzele bolborosesc uniform şi îndărătnic. 

— Bodaproste, să vă miluiască Maica Domnului şi Sfânta Duminecă. Daţi u un ban 
pentru un biet orb... Să vă miluiască,.. 

Mă doare privirea, mă doare gândul şi nu înţeleg. 

Privesc în susul и еі. Pustiu. 

Din jos, un bătrân cu pasul mic s'apropie încet, 

— Bună vremea. A 

— Bună să fie. 

— Da’ ce-i cu sărman creştinul ăsta? 

— Ia un biet orb сисоапе, de azi dimineaţă stă aici, 

— Cum? 

— $о fi bătut joc vrun băetan de el. L'a adus să cerşască 1а loc bun; la biserică, 
e doară Duminecă аж... 

— Bine moșule, dar el n'aude că nu-i nimeni, că biserica-i moartă şi locul pustiu? 

O BABĂ. 


— Ii surd cocoane, 

A ieşit în poartă, la soare. 

Trupul puţin şi uscat si l-a chircit pe scăunașul bătrân care geme slab când baba se mişcă, 

Ochii ei mici, strânşi între ploapele sbârcite ca nişte smochine, privesc domol în gol. 

Obrazul babei e atât de plin cu creţe şi atât de regulat sunt orânduite cutele pe galbenul 
tăbăcit al pielii, încât par zugrăvite înadins de mâini рисерше, 

Bărbia se încovoaie spre nas şi nasul se îndoaie spre bărbie, Cândva vor ajunge să se 
sărute. 

Desemnul buzelor еі supte, abia se ghiceşte fiindcă buzele babii au pornit spre lăuntrul 
gurei: caută dinţii pe care să se razeme. 

Şi-a așezat cotul pe genunchi si bărbia în palmă. 

Isi ţine degetul cel mic la gură şi buzele subțiri moşmolesc gânduri (baba nu poate gândi 
decât în cuvinte $1 ea plimbă vorbele în gură să le înmoaie bine са ре un pesmet uscat). 

Soarele blajin al începutului de toamnă, coboară raze bune şi baba se înveleşte în căldura 

“plăcută ca într'o broboadă de lână. 

Prin crăpătura gardului vechiu şi adus de spate ca un moşneag, se strecoară, cu mişcări 
fragile, prefăcute, un motan tărcat. 

Trecând pe lângă poala babei, 151 cocoșă mângâios spatele depănând un tors familiar. 
Baba întinde blând mâna, dar motanul, capricios, îi scapă pe sub palmă, trece mai departe 
cu o lene agilă şi baba rămâne cu privirea pierdută după el. 

O ceată de cheflii, coteşte cotul în sunet de ţambală, scârţâit de vioară şi chiuit deșănţat. 
In capul bandei, un lungan ciupit de vărsat, duce legat, un căţei căruia i-a atârnat o cratiţă 
spartă de coadă. Animalul îngrozit se smuceşte, se roteşte în jurul iui şi chelălăie ascuţit 
şi scurt, jalnic şi prelung. Ceata toată face haz mare, urlă şi hohoteşte. 

Baba se uită mustrător și tot bolborosind ceva ce numai ea pricepe, începe a-şi face 
cruci mici şi multe cu o mână îndelung exercitată, 

Banda beţivilor a trecut, 

Incet pieţele uliței, zidurile şi baba, s'au liniştit. 

Bătrâna cu trup puţin şade gânditoare cu degetul cel mic la gură, cu bărbia în palmă, 


cotul pe genunche şi ochiul pierdut în gol. 
Dumineca se scurge domoală, domoală, 

DIN FRANCIS JAMMES 


— FRAGMENT — 
Tradus de ION PILLAT și VASILE MUNTEANU 


Casp vara va sosi nu altceva 

decât tot bucuria ce-avui аша asi vrea. 

Sub (31141051 somnoroşi mă voiu culca. 

Când codru-adânc din apa lui proaspăt va cânta, 
` vol asculta şi voi simţi şi voi vedea 

ce-ascultă, simte şi vede pădurea — tot ca ea. 


Când toamna ya sosi, nu doruri noi, 
ci vreau să mă tot bucur de galbenele foi 
ce scurmă dâmbul, veşnic си tunetele'n toi, 
de mustul ce va fierbe cu sgomot în butoi, 
de cerul greu, de turma sunând din acioi, 

. ` precum şi де milogii ce vor cerşi la noi, 


Când iarna va sosi, ce bucurie 

să vreau, decât ca bolta turnată'm fier să fie 

şi fumul de cucoare, ţipând pe сег, ce-adie, 

ori jarul care cântă cum numai marea știe, 

ori lampa după ochiul verzui de geam — pustie — 
de prin dughene unde-i amar si sărăcie. 


Când primăvara vine, eu am tot vechiul gând 
să gust din bucuria prea aprigului vânt, 
vreau piersici fără frunză şi totuşi înflorind, 
vreau cărăruia verde în tină şerpuind, 

mai vreau şi micșuneaua şi pasărea cântând 
cum cântă râul, ploaia cu lăcomie bând. 


< 


Jean de Noarrieu — cântul I. 

EE cota gan spal E AOS MELIS ARENA ES A 


CR O N ICI 


IDEI, OAMENI & FAPTE 


CONFERINŢE, ŞȘEZĂTORI, 


I N sala Ateneului de câteva ori pe săptămână, prin- 
tre concerte şi audiții muzicale, se strecoară câte o 
şezătoare, câte un conferenţiar neintimidat de golul 
circular al zidului rezervat pentru marea frescă, câte 
un lector de literatură. Sala Fundaţiei Carol, pri- 
meste, într'o singură Duminecă, trei rânduri de as- 
cultători, pentru trei conferinţe. Şi altele, aiurea ; la 
Maison d'Art, la Eforie, în sala Teatrului Popular... 

Neașteptată minune! Sălile sunt pline. Chiar la 
puerilele dizertațiuni ale iniţiatorilor cu miezul apo- 
stolatului ciugulit din erudiția superficială а foile- 
toanelor, publicul ascute urechile atent, dornic să 
înveţe ceva, să afle o îndrumare. Nimic nu-l descu- 
rajează. După се conferenţiarul а întors ultima 
pagină a hârtiei cu note şi se ridică de pe scaun 
răspunzând aplauzelor, cu graţii neîndemânatice, de 
fecioară bătrână, ascultătorii pășesc în strada cu 
zăpadă si cu aerul tare, sgomotoşi si neplictisiți, 
E un public nou, tânăr, robust — neatins de neu- 
rastenica, indiferenţă се a bântuit câţiva ani sălile 
pustiite de cursuri şi de conferențe. Semnul tim- 
pului se arată bun. $1 n'a scăpat grupărilor, cer- 
curilor, tovărăşiilor şi societăţilor cu statute şi re- 
gulamente, înfăptuite unele în grabă, altele cu 
prudentă alcătuire de programe, întru luminarea 
acestei june şi sburdalnice societăți româneşti în 
plină fierbere. 

Poate unele cercuri s'au zâvorit într'un program 
prea. ermetic, de iniţiere strictă, adresând cuvânt 
numai publicului cu urechea subțire. E ceeace se 
întâmplă şi cu unele publicaţiuni, pentru care 
marea mulţime nu există, ori există numai pentru 


CURSURI 


a colinda Dumineca sălile de cinematograf si pen- 
tru a citi acasă seara, sub abajurul lămpii, romanele 
d-lui Steinberg. Se face prea mult gol, între cei 
puțini, cu intelectualitatea autentificată de diplome, 
și între marele: public, mai sărăcuț cu duhul, mai 
cu puţină învăţătură, dar contagiat și el de dorinţa 
cunoaşterii, Stăm încă în vecinătatea culturală a 
țărilor, unde asupra scriitorului și intelectualului, 
apasă îndatorinţi apostolice. Ţară tânără,ţară cu 
optzeci de procente analfabeți, {ага cu şcoli puţine, 
cu Universităţi neîncăpătoare, cu mijiri numai de 
tradiţie culturală, şi cu multe lipsuri, cu multe 
confuzii. De vreo trei ani, endemic se încing dis- 
cutii în jurul crizei cărţii. Mai întâi e puţină exa- 
gerare, Cetitorii nu lipsesc chiar în măsura în care 
o spun unii autori ori unele publicaţii nefericite. 
Pe urmă, cetitorul nu naşte generaţie spontană, 
minune de biologie culturală, din gol. Trebuie pre- 
gătit, căutat, iniţiat. 

Din aceste gânduri, a născut tovărășia noastră 
cu revistă populară «Flacăra», pentru alcătuirea 
unei serii de şezători rânduite în fiecare Duminecă 
a lunei; una pentru muncitori, alta pentru şcolari, 
alta pentru funcționari şi a patra pentru publicul 
cu gustul si cunoștințele mai subțiate, Cele dintâi 
trei şezători, ац ticsit până în rândurile cele mai 
de sus, sălile Fundaţiei si Eforiei. Răspundeau dar 
unei nevoi pe care o verifica netăgăduit îmbulzeala 
ascultătorilor. Ar fi să însemne un început. Din 
aceasta să se statornicească un program. Pe urmă 
să treacă dincolo de barierile Capitalei, fiindcă ţara 
nu sfârşeşte aici. 


«UNDE IOBAGII ISI GUVERNEAZĂ PE FOŞTII LOR ASUPRITORI» 


UnuL din cele mai onest informate magazine 
americane: «Ойг World:, publică de curând un 
articol cu titlul de mai sus, scris de profesorul 
Charles Upson Clark. Numele ne e cunoscut si 
ne sună în ureche prietenos, după admirabila carte 
«Greater Roumanie» tipărită anul trecut la New- 
York. Profesorul Clark a fost acum câţiva аш 
directorul şcoalei americane pentru studii clasice 
din Roma, şi este astăzi conducătorul şcoalei libere 
din Massawippi, cu cursuri de vară, unde auditorul 
e informat cu o limpede obiectivitate despre «Si- 
tuaţia din Europa», «Italia de azi», «România Mare», 
«Roma», etc. 

In paginile din «Our World», d-l Clark înfăţişează 
cetitorului stările de astăzi din Transilvania, care 
«ne oferă, dintre toate teritoriile fostului Imperiu 
Austro-Ungar, cel mai mare interes». In trăsături 
mari se dovedeşte descendența noastră latină. In 
formă de novelă, arată cariera unui . personagiu 
închipuit, Mihai, (fiu de ţăran român), începută, 
încă sub stăpânirea maghiară. Profesorul ameri- 
can, descrie viu, cu o generoasă ințelegere şi com- 
pătimire, toate umilințele pe sub care, cu fruntea 


aplecată, era osândit să treacă învăţăcelui român, 
fie la școală, fie la ghişeul de bilete de tren, fie la 
Universitatea din Budapesta, fie mai târziu, ca re- 
dactor al «Românului» din Arad. In răsboiu, Mihai 
trece în ţara liberă şi luptă pentru eliberarea mamei 
sale întemniţată şi a fraţilor de sânge. D-1 Clark 
concentrează cu un ascuţit spirit de observaţie, toate 
amănuntele din care străbate mai lămurit $1 mai 
viu са dintr'o anchetă învestită cu cifre statistice 
şi cu documente autentificate, durerile mari și 
mici, din a căror urzeală neagră si aspră, s'a ţesut 
vieaţa trecută a ardelenilor români. 

In 'continuarea articolului ilustrat cu pitoreşti 
fotografii localnice, din vieata ţăranilor, profesorul 
american arată pe urmă îngăduiala largă a noastră 
faţă de minoiităţi, aducând mărtuzii culese din 
propia observaţie, în şcolile maghiare şi germane 
din Ardea] si la Universitatea din Cluj. Aaticolul 
sfârşeşte cu vorbele profetice, rostite acum 35 ani 
de o englezoaică, — nevasta unui ofiţer austriac — 
despre popoarele din Transilvania: «Saşii sunt un 
popor al trecutului, ziua, lor ṣa terminat Ungurii, 
cu energia si à intoler oporul 

prezentului. Românii, cu amabilitate a gentilă şi cu 
iubirea lor seculară față de acest pământ, sunt 
oamenii viitorului». 

Cuvintele bune, de înțelegere pentru noi, pornite 
dela un prieten care ne-a văzut acasă şi a avut 
când ne cunoaşte, ne bucură, fiindcă vin să risi- 
pească pe cât e cu putinţă o aprigă campanie de 
calomniere, pusă la cale cu stăruință şi agerime 
de agenţii propagandei maghiare. Ele mai sunt şi o 
mângâiere, într'o vreme când în ziarele americane 
înşişi străinii recunosc са nu ne ştim apăra contra 
răsboiului de propagandă. Intâmplarea ne pune 
sub ochi, acum chiar, câteva numere din New-York 
World», unde călătoarea Clare Sheridan își scrie im- 
presiile din România. Suntem mustraţi că nu ne 
ştim pune măcar în legitimă apărare. Lau trebuit 
călătoarei (săptămâni (nu zile ca în alte ţări) ca să 
afle ceva de interes), fiindcă, «tot ce e sgură în Ro- 


mânia iese la suprafaţă, iar tot ce e aur e ascuns 
în fund şi nu încearcă nimeni a-l arăta). I s'a 
părut d-nei Sheridan, ţăranul nostru, poet, visător 
filozof si muzicant. Au ademenit-o cântecele со» 
băneşti, în саге а găsit strecurându-se пеї пи 
şi duios, о tristeță asemuitoare cu torice bucată 
din Debussy». 

Şi acestea şi altele le-a aflat singură, fiindcă 
acei ce-ar fi trebuit să-i arate aci mărturii de in- 
teres, n'au știut desluși manifestări mai de preţ 
decât câteva concerte şi festivaluri, desbateri de- 
șanţate parlamentare şi făţarnice gentileţi oficiale. 

Astfel din nou se pune problema propagandei 
peste graniţe, propagandă întemeiată numai pe 
cunoaştere dreaptă a celor bure şi rele de aici, 
fiindcă şi acelea sunt îndestule pentru ochiul ager 
ce ştie şi vrea să deosebească din sgură, lucirea 
pietrei de preț, dacă ea se mai află ascunsă undeva. 


u CRONICA LITERARĂ 


LITERATURA CARE NE LIPSEŞTE 


«Cred — пе scrie autorul anonim al rându- 
rilor de mai jos —că îmi veți da voie să arunc 
o piatră în grădina «Scrisorilor), chiar prin 
paginile Gândirei. Tin mult la gândul acesta 
și nu cred că ar fi lipsit de noimă si de oare- 
сате tâlc. 

«Mai târziu, veți afla cine este A» 

Nu știm nici acum cine este d. A, nici nu 
pricepem grija тотап 0054 de a-și ascunde nu- 
mele. Problema de mai jos e însă pusă răspicat 
şi nu fără dreptate. Ат dori-o discutată mai 
de aproape, chiar de ne-ar aduce cât de multe 
(pietre în grădina» în care noi înșine recu- 
noaștem scăeții, c. p. 


Am încercat să schimb gândul moşneagului, 
care ţinea morțiş să mă ducă la fiul şi nepoatele 
lui intrate în rândul boierilor», povesteşte d-l Cezar 
Petrescu într'una din «Scrisorile unui răzeş», evo- 
când atmosfera unui bal de provincie, bal de mici 
burghezi. 

Nu găsim nici ironia năbădăioasă a lui Caragiale 
şi nici (o, nu) desgustul veninos al lui Octave 
Mirbeau. Se complace însă, într'o ironie fără tăiuș, 
plictisită, о degenerescenţă a viguroasei satire cara- 
gialeşti. («Povestea lui moș Toma» sau «Prietenul 
meu Jan»). 

Să reținem totuș, faptul brut și extrem de brutal, 
că unul dintre cei mai lăudați mânuitori de con- 
deiu ai generației actuale, continuă — fragmentar— 
vechea direcţie. 

Mare nefericire... Dintr'o justificabilă luptă po- 
litică și socială s'a făcut şi se continuă o nejusti- 
ficabilă luptă literară, In lumea senină a artei care 
obiectivează cele mai atroce pasiuni, s'a introdus 
material din lumea pamfletului. Iar acum energii 
nouă se înhamă la căruța vechilor nedreptăți. 

Există în societatea românească — aflată în con- 
tinuă prefacere іп tot secolul XIX şi în primele 
decenii ale secolului XX —un personagiu extrem 
de frecvent, care încă nu şi-a găsit marele şi obiec- 
tivul cântăreţ:. cel care «рагуіпе», cel care trece 
dintr'o categorie în altă categorie socială. Nici o 
înţelegere pentru el, пісі o fărâmă cel puţin din 
iertătoarea duioșie a unui Charles Dickens ori 
George Eliot —de pildă. Incepând cu Filimon şi 
sfârșind cu Cezar Petrescu, aceeaş neiertătoare 


şi crudă ironie; Duiliu Zamfirescu l-a pălmuit cu 
disprețul său; Hogaș i-a aruncat hohotul homeric 
al ironiei lui masive ; Caragiale l-a urmărit cu biciul 
sarcasmului său amar şi fantezia aprinsă a lui 
Barbu Delavrancea l-a deformat grotesc. Când 4-1 
F. Aderca a privit acelaş spectacol, a avut nenoro- 
cita grijă de a nu uita ochelarii d-sale fumurii, 
(Mi-am amintit atunci că am auzit altă dată 
cântându-se după un mort un vals, si veșnic când 
am asistat la un danţ, am avut impresia macabră 
că acei cari se învârteau erau numai schelete ale 
căror încheieturi scârțâiau groaznic. Aceeaş emo- 
tie am avut-o la cetirea «Domnişoarei din strada 
Neptun», tragedie scrisă în ritm de polcă 51 înzor- 
zonată ca о paiaţă). Таг teoreticiani politici şi ne- 
politici s'au: năpustit în roiuri аѕиргӣ-і: 

«Element bugetar şi bugetivor» (P. Carp), «plebe 
de sus» (T. Maiorescu), «proletar al condeiului în- 
străinat de neam» (M. Eminescu, S. Mehedinţi et 
comp.), «ип politician interesat» (C. Rădulescu-Mo- 
tru). 

Nu s'a observat obiectiv ciocnirea dintre mediul 
social şi noua forță virgină si nici mai ales cioc- 
nirea contradictoriilor tendinţe în sufletul celui care 
«parvenea». Conflictul acesta dramatic —cu două 
aspecte: exterior (lupta cu mediul înconjurător), 
interior (sbuciumul lui sufletesc) — plin de o pi- 
torească si tragică acuitate a rămas fără răsunet 
obiectiv în literatura românească, 

Răsvrătitul împotriva unei atavice îngenuncheri 
în faţa stăpânului, cel care sub pana lui Stendhal 
a fost Julien Sorel — înfășurat într'o dulce și atră- 
gătoare melancolie — a purtat în româneşte nu- 
mele de Tănase Scatiu ori Dinu Păturică, fiare 
cinice fără nici un sâmbure de umanitate. In lupta 
tragică pe care o ducea acest titan al unui nou 
ideal, avea nevoie de balsam sufletesc şi în locul 
balsamului і s'a dat fiere și oţet. Numai gândin- 
du-te la acest lucru ai o limpede intuiţie a ne- 
voiei unei alte valorificări a literaturii româneşti. 

In bună parte literatura românească nu este o 
hrană vie, indispensabilă hrană spirituală а ori- 
cărei societăţi umane. Ea este produsul unor or- 
ganisme intrate în putrefacție: clasa boierească 
şi vechea clasă mijlocie, lovite de formele nouă. 
Ştiu, de sigur că frunza care cade îngălbenită de 
vânturile reci ale toamnei provoacă întristare $1 

regrete căptuşite cu simpatie — cum spune o carte 
de popularizare a ştiinţei sufleteşti, Ştiu că tot 
ceeace se duce e plin de o adâncă şi tristă melan- 
colie. Cerem însă poetului să nu fie numai un pian 
electric, căruia dacă îi pui o anumită fisă cântă 
un anume cântec. Omul n'are numai nervi, ci are 
şi ceva care este mai pre;ios decât totul: raţiunea 
(suntem un aluat latin doară) cu care scrutează 
și conduce emoția. Gândului îi cerem o cât mai 
largă funcţiune. 

In Franţa — şi în toate celelalte țări — roman- 
tismul este cântecul lebedei, al vechei aristrocraţii 
sortită să dispară de pe arena istoriei. In literatura 
românească, chiar printre cele mai bune pagini 
ale lui Eminescu s'au strecurat:interese politice 
— în «Scrisori» de pildă, unde găsim disg;aţioasele 
finaluri — şi am avut ridicolui spectacol când s'a 
ridicat în slăvi şi s'a dat chiar prioritate ideologiei 
lui politice (Aurel Popovici), din motive dubioase 
şi condamnabile. Aristocraţia si clasa mijlocie ro- 
mânească, în pragul prăbușirii, în locul unui ar- 
monios 51 măreț adio dela vieață, au scos imense 
hohote de batjocură şi prelungi blesteme. Nefericită 
literatură şi mai ales nefericit început de vieaţă, 
Toată rezerva de simpatie și de compătimire s'a 
prăvălit asupra celor cari se duceau, sau asupra 
nesfârşiţilor tinadaptabili» (І. Al. Brătescu-Voineşti). 
Numai scrâşniri din dinţi, ură și dispreţ feroce pen- 
tru noul venit, care era chemat însă, din inexorabile 
fatalităţi istorice. Nimeni n'a văzut clocotul energiei 
lui, nebuna iubire a vieţii sau abisul unei adevă- 
rate desnăde jdi, desnădejde provenită din lupte unde 
sau înmormântat atâtea visuri și atâtea йогигі. 

Noua formă a societăţii româneşti este nenoro- 
coasă. Burghezia românească ocupată cu alte tre- 
buri, şi-a neglijat — drept e — îndeletnicirile spiri- 
tuale. «Am produs prea puţine lucruri originale, 
în toate domeniile vieţii culturale. Şcoala noastră 
și străduinţa ne-au dus са asimilitari de cunoștințe 
şi valori pe aceeaș treaptă cu marile țări productive, 
dar nu ne-au dat încă secretul creaţiilor, al operelor 
originale, durabile şi caracteristice». (O, Onicescu.) 
Era fatal, însă. Toată puterea de creaţie a bur- 
gheziei româneşti a fost absorbită de o muncă de 
rând — convenim — dar necesară, absolut nece- 
sară, și care trebuia să aibă întâietate, «Noii stă- 

pânitori au avut și altă problemă de rezolvat pe 
lângă introducerea «formelor fără fond) —cum 
pretind reprezentanţii reacţiunii — ; ei au trebuit 
să intensifice legăturile noastre comericale cu 
Apusul, să creeze în acest scop întregul aparat 
de căi de comunicație şi institute de credit, deci 
să desvolte un întreg capitalism naţional, comer- 
cial şi bancar. Dar aceasta nu mai e o iluzie, ci 
o formidabilă realitate din care se desvoltă întreaga 
noastră vieață socială sub noul regim. Nu este deci 
adevărat că societatea noastră burgheză ar fi lipsită 
de fondul corespunzător; orice spirit cu cultură 
sociologică poate pricepe că fără un asemenea, fond 
ea nu sar fi putut naşte», (Şt. Zeletin: Revoluţia 
burgheză în România). 

Să. dăm deci Cezarului ce este al Cezarului si 
Burgheziei româneşti ce îi aparține. 

«In această ciocnire a două lumi, Spiritul, asu- 
рга căruiă se revarsă o aureolă străveche de sfin- 
tenie, apără o cauză pierdută: el nu e solia vii- 
torului, ci ecoul trecutului; scopul său este un 
non-sens, el vrea să târască ordinea socială în- 
dărăt, în loc să forțeze evoluţia sufletească, înainte, 
spre a stabili acea armonie între realitate internă şi 
formele externe». 

Care ar fi atunci datoria care se impune cu ne- 
cesitate? Indicaţii suficiente ne dă acelaş admirabil 
cercetător, d-l Şt. Zeletin: А 

«Desprinderea limpede, deplin conştientă а ele- 
mentelor burgheze ale sufletului nostru si prefa- 
cerea lor în principiu de gândire si temelie a edi- 
ficiului culturii. In acest chip dizarmonia între 
cultură și aspiraţiile noastre sociale dispare, căci 
ambele capătă acelaş izvor: ideologia burgheză, 
de astădată principiu îndoit atât de gândire cât și 
de acţiune. 

Va fi marea misiune istorică a culturii nouă, де 
a da acestei naţiuni ceeace adistrus o întreagă eră 
de critică negativă, sterilă, neistorică si pseudo- 
științifică: încrederea în еа 1545 și în viitor. 

Peste jertfa câtorva generaţii se va ridica mi- 
nunata înflorire a viitoarei noastre vieţi spirituale. 
Pe cadavrul năzuințelor primelor generaţii ale 
burgheziei românești vor înflori crinii. Este eterna, 
lege biologică: în praful părinţilor germinează sâm- 
burele urmaşilor. 4. 


CRONICA ARTISTICĂ 


EXPOZIŢIA 


O. 


Т.сАхр contact timp de doi ani la Paris, cu 
pictura franceză, d-l Iser şi-a alcătuit un program 
artistic, rezemat pe preocupările pictoriceşti ale 
curentului reprezintat de Henri Matisse, Othon 
Friesz, Luc-Albert Moreau. 

Impresionismul reprezintat de Manet, Lisley, 
Monet, Pissaro, realizase într'o tehnică nouă, o 
operă a cărei valoare rămâne pur coloristică. 
Impresioniştii pictau aspectul colorat al lucrurilor 
în natură, transpunând pe pânză prima imagine 
a naturii pe retină, fără a mai da putinţă ochiului 
să vadă lucrurile adâncite în spațiu (volum, formă, 
etc.). Cézanne fu cel dintâiu care stăpânind mij- 
loacele coloristice ale impresioniștilor, căută prin 
coloare să obţină volumul, iar prin analiza colorilor 
o sinteză coloristică, În toată opera s'a străduit să 
fixeze pe pânză, întrun ritm ponderat, volume 


ISER 


Han 


colorat distribuite si echilibrate pe o schemă de 
compoziţie, redând lucrurilor din natură existența 
lor în spaţiu. 

Pornind dela Cezanne, al cărui contact cu natura 
se făcea coloristic, — Matisse, Friesz și Luc-Albert 
Moreau îşi caută un reazăm în clasicii renașterii 
Italiene, care au fost şi dânşii deopotrivă preocu- 
pati de volum, formă, coloare și compoziţie. Con- 
сер în felul clasicilor, în înțelesul că având un 
sentiment, îl supun rațiunii, ca element ponderator 
intervenind în acest sentiment. Realizarea se îm- 
plineşte ca şi la dânșii, printr'o distribuire a volu- 
melor și formelor colorate, organizate în așa fel 
ca toate elementele componente ale tabloului să 
intre întrun ritm de compoziţie logică stabilit pe 
coloare ; elaborarea operei luând vieaţă în continuă 
intimitate cu natura şi sub controlul ei direct. 

Cu aceste principii, prin preponderarea pe care o 
lasă. colorii asupra formei, artiștii francezi ajung 
astiel la o artă modernă. 

Clasicii, prin claritatea şi perfecțiunea formei, 
prin compoziția savant de logică, prin stil, ne-au 
descris natura, realizând o lume ideală, în care 
ochiul se pierde într'o contemplare deasupra reali- 
tăţii, într'o natură idealizată. Matisse, Friesz, (nu- 
mim pe cei de care d-l Iser vrea să se apropie), prin 
siriteză de volume colorate şi linii expresive, prin 
unitatea de coloare, (toată suprafaţa pânzei e 
omogen pictată şi pasta are egală: intensitate de 
coloare şi luminozitate interioară), izbutesc să 
prindă în fluiditatea coloristică volumele, formele 
şi liniile. 

Natură sintetică şi expresivă, înobilată, 

D-l Їзег se atașează acestui curerit și galopează 
să intre în el. Teoretic aparţine grupării, pictori- 
ceste si sufleteşte nu. 

Intr'adevšr, curentul Matisse—Friesz, are са 
primă preocupare coloarea; au contact cu natura 
coloristic, mijlocul de exprimare e tot coloarea 
Fără a face nici o apropiere cu acești artiști fran- 
сет, am: putea numi la noi pictori colorişti pe 
Luchian, Pollady, Petrașcu şi Dărăscu, 

Ori, d-t Iser prin temperament е anticolorist. 
Desenul e mijlocul său de exprimare artistică. Cu- 
loarea îi servește ca negrul 51 albul în desen, 
peritru a obţine volumul și modela forma pe o su- 
prafață dată. Coloarea sa е crudă, lipsită de însăși 
elementul colorant, de luminozitate şi vibraţie; e 
opacă, e convenţională. Poate se datoreşte aceasta 
și faptului că pictura d-lui Iser nu e elaborată în' 
contact cu natura, ci în afară de ea; е o pictură 
speculativă, cugetată. Sesizând о clipă în: natură 
existenţa a trei turci la Balcic, printr'o caracteri- 
zare sugestivă îi notează într'o schiță de desen. 
După un timp, la Paris, transformă acest desen 
într'un tablou, în care figurile au: proporții de mă- 
rime naturală. Având subiectul, —şi numai notat 
grafic, nu-l mai interesează” fiinţa în peisagiul și 
mediul ambiant în care e conceput tabloul; — 
ci îl elaborează în atelier. 

Nu discutăm procedeul, Să admitem că n'are 
importanţă; Privim numai rezultatul, 

Compoziţia d-lui Iser stă de obiceiu pe plasarea 
unei figuri sau a trei figuri colosale, în atitudini 
statice, care ocupă aproape tot spațiul tabloului. 

Aceste figuri nu intră într'un ritm de coloare 
sau linii. №ац nici acţiune comună; m'au nici 
mediu ambiant întrucât tot spaţiul tabloului e ocu- 
pat de figuri. Iar figurile sunt văzute fiecare aparte, 
luminate aparte, realizate fiecare în parte; luate 
din diferite desene unde au fiecare o existenţă aparte 
și transpuse pe pânză ca să acopere în întregime 
golurile din tablou. Din fiecare figură izolată putem 
face un tablou izolat. Repetă un motiv fără a-l 
pune pe un ritm de lumină si coloare din natură. 
Face impresia unei picturi confecţionate în atelier. 

Dacă tabloul ar fi văzut şi realizat realist, dacă 
ar fi rupt din natură, n'am avea nimic de zis, 
fiindcă ne-ar interesa numai realizarea în carne și 
oase a acestor ființe. Dar tablourile d-lui: Iser tind 
spre stilizare, si trebuiesc judecate ca atare. 

Când. natura e îndepărtată si violentată, cerem 
artistului ca prin inteligență, sentiment si expresie 
în perfect echilibru, să ne dea oevocarea naturei. 

Volumul, în tablourile d-lui Iser, e convenţional. 

Nu-ţi dă senzaţia că are o existenţă în spaţiu. 
Nefiind colorist nici în înțelesul de coloare ca ele- 
ment conţinător de lumină (valoraţie), obţine opo- 
2181 de planuri prin desen, care nu duc în adân- 


cime. Toate elementele componente ale unui ta. 
blou (case, oameni, pomi) rămân pe acelaș plan 
fără a obţine însă un efect decorativ, 1 

Matisse, Fiiesz, înscriu şi ei natura în volume 
mari, sintetizând coloarea şi forma până la ех. 
presiv. Prin echilibrul sentimentului și expresiei 
însă, abstractizând natura, statizând lucrurile din 
natură, îi dă un sentimerit de linişte, o înobilează, 
Realizarea pictoricească e făcută în continuă inti- 
mitate cu natura si sub controlul ei apropiat. 

D-1 Iser dă figurilor sale proporţii colosale, cu o 
turmentare de forme, cu exagerări inexpresive, cu 
un volum convenţional, vulgarizând natura. Totul 
e voit şi forțat, în afară de natură, construit din 
cap, manufacturat. 

Pentru 4-1 Iser, discreţia în sentiment înseamnă 
lipsa de personalitate artistică, ezitarea şi timidi- 
tatea în realizare îi pare puţin elocventă, și crede 
de bună seamă că violentarea naturii duce la afir- 
marea temperamentului. 

Michel Angelo dând figurilor sale proporţii ce de- 
păşesc cadrul naturii, le-a insuflat o grandiozitate 
supraomenească. A frânt si contorsionat corpul ome- 
nesc, a exagerat însă în ritm cu natura, obținând 
armonii de forme şi linii. Statuele lui reprezintă idei- 
forțe: Noaptea, ziua, seara — sau: Crist, Moise, David, 
ființe animate de o forţă lăuntrică, de un dinamism 
interior necunoscut de omenire până la dânsul, 

Figurile d-lui Iser, lipsite de acţiune, înanimate, în 
poze statice, se umilă 51 înghit tot spaţiul din tablou, 
fără însă са о acţiune interioară să explice grandiosi- 
tatea voită si convențională a formei exterioare. 

Fără îndoială că arta modernă înțelege si ас- 
ceptă deformarea formei exterioare, însă animată, 
justificată, de un sentiment interior care să spargă 
făgașul formelor. Numai în, mişcare suportă exa- 
gerări pentru a obţine dinamism sau în static, mări- 
rea volumului cu condiţia însă să prezinte masivi- 
tate compactă, nu impresie de umflare. 

Dar să trecem la formă, 

Un tablou caracteristic. In expoziție poartă 
No. 33. Capul figurii e văzut în opoziții de planuri 
întretăiate de muchii, înscris: în linii drepte şi un- 
ghiuri, acuzând construcția osoasă a figurii, uscat 
51 expresiv. Corpul e văzut pe volum, înscris în 
linii curbe, compunând un corp de o plastictate 
umflată. Capul stă astfel deasupra corpului, uscat 
între unghiurile feței, expresiv si mirat de ce corpul 
e aşa de umflat. 

Capul expresionist, corpul baroc-clasic, 

Alt tablou. No. 1 — Tătari. Corpul e văzut pe 
volum, capul pe linii, iar haina mulează corpul 
în falduri şi cute plastice. Dacă tabloul e conceput 
pe volum, de ce capul e văzut pe linii? De ce 
haina nu intră în volumul general? De ce e văzut 
aparte? Nu contribue aceasta la impresia că ta- 
bloul е luciat din bucăţi? Acelaș lucru în tabloul 
No. 6 — Nud. Corpul e văzut pe volum, capul e 
lipsit de volum, văzut în linii şi unghiuri, 

Operile de artă în proporţii mari, fiind fructul 
meditaţiei și contemplării, cer unitate de concepție 
şi unitate de realizare. Altfel, sunt neliniștitoare, 
hibride, fără trăinicie. Те 

Principiul maeștrilor francezi pe care vrea să-l 
uimeze 4-1 Iser este unitatea, coloristică și unitatea 
de formă. Așa cum sculptorul îşi face opera în 
piatră şi bronz, material unitar prin compoziţia 
lui, pictorul își face tabloul din pasta colorată, 
materie a cărei unitate i-o dă el, prin pictarea 
omogenă a acestei paste colorate. Volumul şi forma 
sintetică şi expresivă dar unitar văzută, atât în 
detalii si în ansamblu, dau şi acea unitate de formă 

ce vine să complecteze unitatea. coloristică: şi 


toate 1а un loc, fac ca tabloul să se prezinte са. 


un întreg, din care nimic nu poate fi ştirbit si 
care totuș, văzut fărimiţat, păstrează unitatea în- 
tregei opere. La 4-1 Iser nu poate fi vorba de uni- 
tatea de coloare si cu atât mai puţin de formă. 

Credem că 4-1 Iser e prin temperament, expresio- 


nist. Nu e spirit meditativ, predispus contemplaţiei. 


în care sentimentul, inteligența, expresia să-şi gă- 
sească. deplin: echilibru. De ce atunci. vrea să reali- 
zeze teoretic un tablou prin volum şi coloare? 
Punându-şi: această problemă artistică temperamen- 
tului său, a căzut în pompierism modernist. Fiind 
prin temperament expresionist, par'căîn ciuda, preo- 
cupările ce-l stăpânesc, nu poate opri să stre- 
coare peici-colo, în tablou, acea forță de caracteri- 
zares ugestivă, care face valoarea adevărată a ta- 
blourilor sale de până acum 

D-l Iser expune o serie de desene (unele au fos 
reproduse în această revistă, care fac opinie se- 

parată cu pictura d-sale, In desen, temperamentut 
expresionist se găseşte eliberat de preocupări de 
pictură elaborată. De astădată în contact direct cu 
natura, sesizând existenţa unor ființe în natură, 
le ciopleşte ca un sculptor în opoziții mari de pla- 
nuri, din care rezultă linii mari şi unghiuri, în- 
cheind constructiv o ființă omenească, evidențiind 
forma. până la o caracterizare sintetic de expresivă, 
cu o mare forță sugestivă, 

Expresionist fără a. teoritiza principiile acestui 
curent, 4-1 Iser izbuteşte în desen: să ne sugereze 
o întreagă atmosferă, cu o caracterizare expresivă, 
de la detaliu până la ansamblu. In aceste desene 
se vede toată; puterea talentului, vânjos si eliberat 
de strâmtorarea teosetizărilor; căci dacă pictura 
d-lui Iser nu ne poate mulțumi întotdeauna, e 
tocmai fiindcă o voeste în opoziție cu tempe- 
ramentul: său, o supune acestor codificări teore- 
tice, de a căror urmărire nu scapă decât în 
desen unde rămâne un mare sirar talent. 


TEATRUL 


«VISUL UNEI NOPȚI DE VARĂ» DE W. SHAKESPEARE 
LA TEATRUL NAȚIONAL 


Joan Marin Sadoveanu 


V sur unei nopți de vară», al lui Shakespeare, 
este piesa care se bucură întotdeauna de amănunțite 
introduceri istorice. Alături de descoperirea izvoa- 
relor din care s'a inspirat poetul, e un fel de în- 
trecere — de a cărei pasiune: sunt brusc cuprinși 
toţi cronicarii — în a preciza cât mai mult per- 
soanele auguştilor însurăţei, în cinstea cărora а 
fost scrisă această fantazie, 

Şi e ca un fel de înfrigurare: fiecare, porneşte 
cu ajutorul ori şi cui la Curtea Elisabetei! 

Firește că ne vom face 51 noi datoria. Vorn scrie, 
în treacăt, că piesa a fost probabil. compusă în 
cinstea nunţii de a doua a mamei lui Southampton 
cu Sir Thomas Heneage, în 1594; că atât mirele, 
cât 51 mireasa erau trecuți de prima tinerețe, în- 
tocmai ca Theseu şi Hippolita ; că închinarea reiese 
clar din text, și mai ales din binecuvântarea finală 
aruncată asupra palatului în sărbătoare de către 
Spiritele cari iau o parte activă la desfășurarea 
poemului. | 

Apoi, întrucât priveşte izvoarele, vom aminti că, 
au fost puşi la contribuţie atât Ovid si cât Chaucer. 
Şi subliniem, în treacăt, origina franceză — Hiion 
din: Bordeaux —a lui Oberon. 

Şi ne mulțumim numai cu atâta istorie, căci 
ceeace socotim de preţ în această operă de tinerețe 
a lui Shakespeare nu e o dată și o împrejurare 
oarecare, ceeace ar reduce importanța piesei la o 
simplă treaptă de evoluţie, сі însuș: conţinutul, va- 
loarea ei ca operă de sine stătătoare, сгеабипеа ei. 

Şi din acest punct de vedere, nici unui artist 
nu i se potriveşte mai bine cuvântul contelui fi- 
lozof H. Keyserling: «Acela саге își înfăptueşte: pe 
deplin închipuirea lui, cum ar fi cazul unui mare 
pictor sau al unui mare poet -—acela aduce 1а 
уіеаїа, odată cu închipuirea sa şi conţinutul ei 
spiritual — dar sufletul nu trebuie să afle nimic din 
toate acestea), 

Sunt sigur, că sufletul lui Shakespeare ага aflat 
nimic) din conţinutul spiritual pe care l-a pus 
creând «Visul unei nopţi de vară). 


Deşi Renaşterea gusta mult — са o' moștenire 
încă; dela Aristot, în opere de artă, după cum le 
5) lega teoreticeşte — pe «cele trei stări sufleteşti 
surori: nebunia, extazul poetic si ameteala erotică», 
ea n'a putut încă, până la Shakespeare să închine 
о operă mai desăvârşită imaginațiunii, са «Visul 
unei nopţi de vară». 

Căci în centrul acestei geniale improvizaţiuni li- 
rice, comemorative, în formă dramatică, stă ca 
izvor al tuturor lucrurilor: imaginația, anihilarea 
totală. а rațiunii. In lumina. acestei idei, trebuie 
întreprinsă. analiza. 

Sunt aci trei «mari familii» cari se suprapun; 
umanitatea grosolană a meseriașilor atenieni ; uma- 
nitatea mijlocie a celor trei perechi de muritori, 
în frigurile. dragostei, şi în sfârşit lumea spiritelor 
intermediare, care planează. Astfel se încheagă uni- 
versul acestei piese; astfel spiritul stă alături de 
clown; lirismul de grotesc. 

Firul care leagă şi dă vieață fiecărei categorii 
creând totuş un tot ireal, puternic și obsedant ca 
şi realitatea, e închipuirea. 

Să o urmăm. 

„Acţiunea este plasată într'o noapte de vară. 
Dată. fiind predilecțiunea lui Shakespeare pentru 
înitrebuințarea tuturor credințelor și superstițiilor 
populare, nu numai aci dar şi aiutea (vrăjitoarele 
din Macbeth de pildă), spiritele іп «Visul» de ori- 
gină celtică — deşi amestecate, în voie, cu elemente 
mitologice «Titania» — ne conduc în mod fatal la 
acea noapte de jocuri nebune populare, un fel de 
rest dionisiac, bine cunoscută în tot apusul: noaptea 
Sfântului Ion. Aceasta e noaptea miezului de vară; 
că se petrece la Athena, pe timpul lui Theseu, 
lucrul nu are importanță pentru Shakespeare! E 
credința că această noapte (са noaptea sfântului 
Andrei la noi), are puterea să facă să iasă la su- 
ргаѓа{а toate nebuniile creerului omenesc, сагі clo- 
ceau de mult. In noaptea aceasta se deslănțuesc 
spiritele intermediare, Elfele, care au puteri asupra, 
omului, până la cântatul cocoşilor. (Englezii au 

si un nume special: midsummer-madness) pentru 
nebunia ce cuprinde pe oameni. 

Iată punctul de plecare al fanteziei deslănțuite, 
căreia totul îi e îngăduit, 

E de remarcat ce frecvent revine această noapte 
a Sfântului Ion în literatura modernă, Mă mulţumesc 
să-l amintesc pe Sudermann și mai ales pe Strind- 
berg. Nu uitaţi că d-șoara Iulia se petrece în această 
noapte. Demonii cari şerpuiesc într'o intrigă ușoară, 
îmbibată de poezie la Shakespeare, în piesa lui 
Strindberg, năpădesc năvalnic sufletul bietei Iulia 
pe care о sfărimă, 

Această imaginaţie a tot creatoare bine stabi- 
lită, să legăm de ea — după metodica pildă a ne- 
întrecutului comentator Max Wolff — acțiunea, per- 
sonagiile, ritmul. 

Intâi treapta cea mai de jos: meseriașii athenieni. 
Ar vroi şi ei să viseze dar nu răuşesc. Inchipuirea 
e un dar dela Dumnezeu. Ea developează până la 
genialitate о fărimă de minte —dacă o găsește, 
Dar acolo unde natura e prea grosolană, prea pri- 
mitivă, această minunată putere nu mai poate stră- 
bate. Şi meseriaşii încearcă şi ei norocul imagi- 
naţiei — în noaptea sfântului Топ: vor să joace о 
piesă pe «Priam și Thisbe», «Ei se lipesc însă са 
muștele de realitate şi nu se pot ridica deasupra 
ei: şi până şi clarul de lună şi un zid, pentru ei 
trebuie să aibă o realitate fizică». 

Dar visul este mai adevărat decât realitatea: 
Capul de măgar, pe care pânzarul Turilă îl poartă 
de o vieaţă întreagă, apare sub vraja nopții 
sfântului Ion. 

Aceasta este clasa cea mai de jos, în ţara Fan- 
taziei. 

In al doilea rând vine lumea muritorilor cuprinși 
de dragoste. ! 

Una din cele trei perechi —aceea a lui Theseu 
şi a Hippolitei, face antiteza celorlaltor două: la 
ei legătura care-i ţine, nu e dragoste propriu zisă, 
ci o bună prietenie. 

Şi aci, o observaţiune a aceluiaș d-n Wolff, care 
luminează toată acţiunea si personagiile: «Puterea 
afecțiunii stă invers proporţional cu durata ei». 

Perechile care se iubesc cu adevărat: Lysander 
şi Hermia, Demetrios şi Helena, sunt cele mai 
turburate de intervenția vrăjită a lui Oberon şi a 
lui Puck. Sentimentele intense sunt ca fulgerele: 
se frâng pentru са să теуіе. Şi dimpotrivă: prie- 
tenia dintre Theseu și Hippolita, care numai pe 
de departe ar putea semăna a dragoste, e de o 
absolută continuitate. Asupra ei spiritele nu pot 
avea nici un fel de înrâurire, pentrucă ea, nu 
cuprinde fermentul acela de nebunie,prin care dra- 
gostea intensă, adevărată, scoate pe oameni din 
curba normală a existenţii lor. 

Dacă această pereche e astfel ferită de nebuniile 
unei nopți de vrajă, mai există totuș, chiar în 
cuprinsul ei, un personagiu care are o situaţie si 
mai privilegiată din punct de vedere al imunității 
lui pentru fantazie: Theseu. In el stă scrisă toată 
admiraţia lui Shakespeare pentru adevăratul bărbat 
după accepțiunea curentă a timpului. Bietul poet, 
cu sufletul clocotitor, necăjit de vieata și de de- 
топи! lui interior — саге i-a dat genialitatea —, 
bietul Shakespeare vizitat de toate fantomele acelei 
imaginaţiuni creatoare, suferea cumplit, 

Idealul lui — şi aci se vede dreptatea lui 
Keyserling: cum sufletul lui nu afla nimic din 
conţinutul spiritual al celor create —era un ca- 
valer rece, liniştit, numai al datoriei, mai presus 
de sbuciumul patimelor și mai ales de hărţuelile 
închipuirii, 


` Astfel el a făcut din Theseu figura «omului 
таге». 

Incă o observaţie: dintre perechile îndrăgostite, 
cei mai slabi față de vrajă sunt Lysander şi De- 
metrios, Ceeace dovedește că, oamenii cei mai tari, 
cuprinși de nebunia închipuirii, răsbat mult mai 
cu greu prin ea, în continuitatea unui aceluiaș 
sentiment, decât cei mai slabi: femeile Hermia şi 
Helena, 

Al treilea cerc, cuprins de dragoste şi zămislit 
în fantazie e acela al spiritelor. 51 асі е o ceartă. 
Oberon e supărat pe Titania din cauza unui flă- 
căiandru indian, asupra căruia cade oarecum sim- 
patia Titaniei. Dar întreaga Fire suferă, Oberon 
şi Titania fiind reprezentanţii forțelor naturale, 
După vraja, în urma căreia Titania se îndrăgo- 
stește de capul de măgar al lui Turilă, împăcarea 
lor, ia proporţiile unei reînfrățiri a elementelor. 
Astfel Shakespeare, măreşte cadrul acestei simple, 
comedii, ridicând-o până la importanța unui mit. 
(L. Wolff). 

Cele trei nunţi pământești si împăcarea spiritelor, 
a doua zi după noaptea sfântului Ion, e reintrarea 
în ordinea îmbelșugată, necesară vieţii. 

Astfel e construită această piesă: stufoasă cu 
împletituri îndepărtate, din vis şi din vieaţă. 

Câteva cuvinte explicative, merită spiridușul 
Puck, care face şi desface acţiunea simplă şi 
aproape copilărească a piesei. 

In așezarea simbolică a elementelor naturii, re- 
prezintată de spirite, Puck ar reprezinta toanele, 
capriciile Firii, spre deosebire de celelalte zâne 
şi fantome cari sunt pacea ei, liniştea patriar- 
hală. 

De remarcat e faptul că, în această operă 
chiar dragostea — după cum a văzut Bran- 
des —e tot rodul imaginației care domneşte pretu- 
tindeni aci. : 5 

La Teatrul nostru Naţional, «Visul» s'a jucat în 
una din cele mai frumoase traduceri pe care am 
auzit-o vreodată: aceea a lui St. O. Iosif, dar şi 
în cea mai amorfă şi inexpresivă montare. 

Tot specatcolul a fost redus la trei ridicări de 
cortină, în două decoruri: primul şi ultimul: palatul 
lui Theseu; al doilea: pădurea. 

Palatul supraîncărcat de coloane, fără aer su- 
ficient, cu о statuă а lui Apollon, grotescă. Pă- 
durea, îmbâcsită de trunchiuri de copaci, o pădure 
de «Răzvan şi Vidra», un codru românesc vână- 
toresc, plin de porci mistreți si alte sălbătăciuni. 

Intrun luminiş haiducesc, cu vetre де iscoade 
şi plăeşi, d-l Paul Gusti a crezut că poate învia 
«Sufletul pădurii». : 9 

Imaginaţia regisorului пісі nu s'a urnit măcar 
să urmeze, revărsarea fantastică a textului, care 
stă în «Visul unei nopţi de vară». 

Patul de panopticum al Titaniei a vrut să ne 
dovedească încă odată că Teatrul Naţional are 
mașini și regisori fără închipuire. 

Nu trebuie să uităm însă nici pe 4-1 Cornescu, 
pictorul decorator al Teatrului în formularea ace- 
stor aprecieri. 

Intrucât priveşte interpretarea să reedităm oare 
laudele noastre fără rezerve pentru d-l Brezeanu? 
Singurii cari au găsit ritmul au fost «meseriaşii bă- 
trânilor», printre cari în primul rând se așează 
d-nii Morțun şi Pella; cu toate mijloacele mate- 
riale şi imateriale apropiate de d-sa, d-l Toneanu 
si de data aceasta şi-a plesnit rolul. A 

Au fost însă şi interprete absolut insuportabile : 
vulgare, fără pic de fantazie, lipite pământului, 
dușmane cuvântului: d-şoarele M. Zimniceanu, 

Bogdan şi Niculescu-Buda, lipsită nu numai de 
graţie dar si de o elementară corectitudine în ati- 
tudini. 

Veselul Puck, de data aceasta mult mai străin 
de d-șoara Toto Ionescu decât pajul Cherubin; 
d-şoara Ionescu a fost un ștrengar fără să fie un 


CRONICA 


Acum trei ani jumătate, priveam de pe un drum 
pietros, dintre Rezina și Saharna. în ținutul Or- 
heiului, peste apele vinete ale Nistrului, dincolo 
în Ucraina bolşevică. Se vedea un sat fără suflare 
de om, ogoare nelucrate, în ogrăzi câteva şire de 
paie şi un cal ronțăind pe țărm, în mlajă, câteva 
fire târzii de iarbă tomnatică. Un glonţ a şuierat 
pe lângă urechea noastră, altul deasupra, a ră- 
spuns alt foc de armă dela postul nostru de gră- 
niceri. Pe urmă iar s'a făcut linişte și toamna a în- 
ceput să bureze mărunt, dintr'un nor, deasupra 
noastră şi deasupra pământului de dincolo de 
Nistru. Seara, un fugar care înghițea cu lăcomie 
bucăţi nemestecate de pâine, ne-a povestit întâm- 
plări neînchipuite din Sovietiea. Oameni înebuniți 
de foame, târguri arse până în temelii, огаѕе-сі- 
mitire, femeii vândute pentru câteva bonuri de 
pâine, copii închirciţi, născuţi cu unghiile moi; 
întâmplări şi vedenii de Apocalips. 

Pe urmă o întreagă literatură a fugarilor 51 a 
călătorilor a născut, tipărită în toate oraşele Eu- 
ropene unde poposeau emigranții scăpați de sub 
privegherea paradisului roşu. Am cetit multe. Multe 
înspăimântau mai adânc decât romanele fantastice. 
Multe erau însă prea mult— literatură. 

Cea mai nouă carte asupra revoluției ruseşti, ne-o 
oferă acum «Cultura Naţională», Sunt amintirile 
scriitorului de origină basarabeană Leon Donici, 
cu multe legături și cu rosturi de frunte în fosta 
mișcare intelectuală a Rusiei din ultimii doispre- 
zece ani. Despre. om, va fi rânduit să vorbim altă- 
dată. Despre carte, n'am putea aşterne decât rân- 
duri puţine, fiindcă atâtea întâmplări ni se perindă 
sub ochi în cele 225 pagini, încât nu se pot re- 
zuma, cum nu se poate condensa vieaţa într'o 
singură oglingioară de ochian, 

Dela declararea mobilizării şi cuvântarea Ţarului, 
rostită din balconul palatului împărătesc, înaintea 
celor o sută de mii de supuși îngenunchiaţi, până la 
definitiva înscăunare a lui Lenin 51 Trotski; cartea 
ne poartă prin toate peripeţiile, văzute de aproape 
de un om care a participat la întâmplări şi nebunii 
îndestule pentru a sgudui pentru totdeauna mintea 
limpede a unui om. Trăit în apropierea scriitorilor 
de frunte ca Andreef, Gorki, Plehanov, Sologub, 
Remizov, cunoscând bine fruntași ai celor mai în- 
duşmănite partide care 5Гац disputat cârmuirea re- 
voluţiei, conducător de ziare și reviste tipărite în 
timpul acestor sguduiri ce au dărâmat în besnă 
imperiul lui Nicolae al II-lea; — Leon Donici ne 
înfăţişează oameni şi evenimente cu o peniță lu- 
cidă şi infrigurată care sguduie uneori şi întotdeauna 
lasă pe gânduri. Inchisă, cartea rămâne pe masă 
cu scoarţele ei roșii ca o cutie a Pandorei din care 
au sburat toate blestemele ce-au bântuit Rusia. 
Generali, matrozi, reacționari nătângi şi anarhişti 
demenţi, mitraliere şi automobile blindate, cadeți 
ucişi în stradă 51 comandanți de armate cu epoleții 
гирі ; vedeniile se perindă halucinant şi tragedia 
revoluţiei se precizează în umbre de vis rău, fur- 


sfredeluş. A uitat tot timpul — sau poate nu i 
s'a spus niciodată că e un simbol: sâcâiala Naturii 
întregi. 

Şi un cuvânt cade ca plumbul pe amintirea 
acestei piese la Teatrul nostru Naţional: un ma- 
sacru. 


MĂRUNTĂ 


tună deslănţuită care a măturat mai întâiu pe cei 
ce deschiseseră porţile vânturilor. Nu e o carte 
obiectivă. Autorul o mărturiseşte într'un colţ de 
foaie albă, la începutul volumului. Obiectivitate nu 
poate fi o virtute scumpă celui ce a suferit. Dar 
e o carte trăită de omul acela pe care îl întâlnim 
printre noi, uriaș sgribulit în paltonul cu gulerul 
ridicat, şi cu ochii în cari după ochelarii cu şnurul 
negru, clipesc vedenii de spaimă nealungate încă. 


= 


A două oară focul a mistuit instalaţiile de ti- 
pografie, manuscrisele şi cărțile «Vieţii Românești». 
Vestea ne-a mâhnit. O tipografie arsă, e o bise- 
rică arsă, La lași şi la Bucureşti, Hefaistos ofensat 
de vreun madrigal al d-lui Topârceanu, prigonește 
cu îndărătnicie maliţioasă așezământul de editură, 
care ne făgăduia în vremea din urmă atâtea cărți 
aşteptate cu nerăbdare. Focul dela laşi, mistuise 
ediţia gata tipărită a celei dintăi cărți semnate de 
Hogaș. Focul din București, a ars ediţia celui de 
al treilea volum din Criticile lui Gherea. Cărbunele 
îşi alege culcuş în loc bun. Cărţile d-lui Radu 
Cosmin n'au a se teme de purgatoriul flacărilor. 

Mâhnireae cu atât mai mare, cu cât (Viaţa Ro- 
mânească» se străduia şi isbutise să dea cărţii ti- 
părite o înfățișare mai ademenitoare de cum ne-au 
deprins îndeobşte editurile bucureştene. Volumele 
d-lor Pătrășcanu, Liviu Rebreanu și Jean Bart, 
nu mai purtau învelişul copertelor zugrăvite cu 
pensula stângace şi cu vopsele murdare. Şi în ale- 
gerea manuscriselor zeţuite părea a se fi limpezit 
alt spirit, de un eclectism mai sever decât acel ce 
îngăduise tipărirea literaturii suburbane, а lui 
Pierre Benoit de o pildă. 

Peste temeliile negre ale bisericilor arse, cetitorii 
înălțau altele cu bolțile mai înalt rotunjite şi си 
turlele mai sus crescute către cer. Fie ca din ce- 
11458, gospodarii editurii să dea vieaţă, fără descu- 
rajare, cu hărnicie, altui adăpost, mai încăpător 
pentru plumbul literelor si oţelul mașinilor, din 
care 151 prind suflet cărţile. 


= 


P LINĂ de invštšminte ar fi pentru scriitorul 
nostru grăbit si îndeobște sigur de genialitatea sa 
totală, — lectura celor trei уегхї diferite ale «Тел- 
tațiunii S-tului Antoniu» de Flaubert. 

Povestea e cunoscută. In 1849, în declinul ro- 
mantismului eroic, Flaubert se hotărîse să ce- 
tească celor doi prieteni ; Maxime du Camp şi Louis 
Bouillet, o operă scrisă cu entusiasm, ţâşnită 10070 
fierbere de lavă şi de scorii, presărată cu metafore, 
patetică, somptuoasă, barocă, diformă şi multi- 
formă — un univers de idei si de forme, de ştiinţă 
şi de istorie, de enciclopedie şi de lirism. Era cea 
dintáiu versiune а Ispitei lui Sf. Antoniu, aşa cum 
a ieşit, fulgurantă, fumegândă şi sonoră, din creerul 

acestui Viking cu mustaţa nordică. Cinci sute patru- 
zeci de pagini, format mare; un manuscris enorm, 
început Miercuri 24 Maiu 1848, la ora trei şi un 
sfert, sfârşit Miercuri 12 Septemvrie 1849, ora trei 
și douăzeci de minute, după amiază de început 
de toamnă cu soare şi vânt. Gustave Flaubert voise 
să scrie un nou Faust, al său. Cu o lovitură de 
berbec, credea să împingă poarta gloriei și să zi- 
dească o cetate de miracol unde să încapă lumea 
şi reprezentarea ei. Cetise tot ce se poate ceti la 
douăzeci şi şapte de ani, când eşti un mare cetitor, 
un îndărătnic muncitor şi când ai capul epic. Ni-l 
putem închipui uşor în ziua lecturii, măreț, sburlit, 
mugind. Işi vesti amicii, înainte de a începe: (Dacă 
nu veţi urla de entuziasm, atunci nimic nu vă mai 
poate mişca!» 

Şi timp de patru zile, ceteşte, declamă, se îmbătă 
de ecourile prozei sale formidabile, — patru zile de 
gueuloiri Efectul fu dezastruos. Nici Maxime du 
Camp, nici Bouillet, nu înţeleseră nimici priete- 
nește îl sfătuiră să arunce vraful de manuscrise 
în foc. Vikingul, strigă de durere, tună blesteme 
desnădăjduite ; dar nu arse manuscrisul. Datorită 
acestui amor propriu de autor, putem astăzi ceti 
prima versiune a Tentaţiei, tipărită de Fasquelle. 
Se poate face astfel, linie cu linie, pagină cu pa- 
gină si paragraf cu paragraf, comparaţie cu textul 
versiunii din 1856, publicat în 1908, sub îngrijirea 
d-lui Louis Bertrand si cu textul definitiv al ediției 
dela 1874, socotit de Flaubert singurul vrednic 
să vadă lumina tiparului. Se vede din această con- 
fruntare a textelor, cum a învăţat să aerisească 
fraza, să ţintuiască epitetele exacte să rarefieze 
substantivele, să simplifice perioadele. Romanticul 
învățase ceva dela Parnasieni. 

Cartea a luat o înfăţişare sculpturală. A câștigat 
în estetică. Dar a pierdut sensul mistic. Accentul 
religios şi-a stins cele din urmă modulaţiuni: dia- 
volul se descreştinase. Raţionează са Homais, el 
care în prima versiune rânjea franc, îndrăzneț, ne- 
logic dar pasionat și viu. Dar unele pagini au ră- 
mas în picioare, neschimbate, aceleaşi în tustrele 
versiuni. Cea mai frumoasă e poate acea înfăţi- 
şare înaintea criticei, а НегегШог, Nici un manual 
de istorie eclesiatică nu egalează acest capitol, în 
fixarea furnicaului de doctrine heterodoxe, așa 
cum o face dialogul substanțial şi epic al ermitului 
cu viziunile, Apariţia stilizată a lui Apolonius din 
Thyana şi a discipolului său naiv Damis, care vor- 
beşte atât de bine graiul lui Moliere, apariţia lui 
Simon Magicianul, pe urmă tabloul Ophitelor pur- 
tând Dumnezeul lor straniu, şi nu mai puţin ciu- 
datele Eunoia, Priscilla şi Maximilla. Sunt pagini 
în care aurul se împestrițează cu onix şi pietre 
nepreţuite, unde adjectivele strălucesc ferecate în 
frază, са în acele brățări ale Indiei, ce le-am cu- 
noscut numai din povestiri minunate. 

Cele trei cărți, trei efigii succesive ale aceleeaş 
capodopere, se cuvin cetite, măcar pentru a învăța 
scriitorii timpufui de faţă, cu un meșteșug al scri- 
sului care pentru Flaubert era o suferință si totuși 


o voluptate. 
= 


N EDUMERIT, un cetitor ne întreabă intr'o in- 
delungă şi uimită scrisoare, de ce urmărim cu 
atâta grijă tipăriturile pentru copii. I se pare o 
problemă prea puţin serioasă pentru o publicaţie, 
în ale cărei cronici se împestrițează cele mai va- 
riate şi contradictorii preocupări estetice, şi unde 
— literatura chiar, îi pare cetitorului nostru — 
adesea ermetică. «E o chestiune ce cade în grija 


pedagogilor, a casei şcoalelor, a ministrului de 
instrucţie, a institutelor de едисайе.... 

Nu. De-ar fi să ne îngrijorăm numai din pricini pur 
profesionale, de scriitori ce-şi numără și se gândesc la 
pregătirea lectorilor de mâine —şi încă problema 
trece peste cheliile dăscăliceşti. Este o frământare 
tinerească, o curiozitate veşnic trează, o goană 
după carte în această lume şcolărească, pe lângă 
care nu se mai poate trece cu nepăsătoare ridi- 
care de umeri. Se fierbe acolo sufletul nou. Cum 
va şti să i-l pregătească acei ce-i oferă hrana su- 
fletească a celei dintâi tinereţi; așa va ieşi din 
tipar, copt, maturizat, definitiv, — mâine. Şi vedeți 
dar că problema nu se mai cuvine încredinţată 
spre deslegare, unui editor lacom, ori altuia bine 
intenționat dar nătâng, or altora ce fac comerţ cu 
cartea, cum ar face-o într'o brânzărie oarecare, ori 
la o baracă, în hala de pește. Se tipăreşte o revistă 
«Lumea Copiilor» ajunsă la al doilea an, şi cu un 
tiraj neatins încă în tipografia românească decât 
de «Universul». E o afacere comercială minunată, 
O simplă socoteală arată un rulaj anual de câteva 
milioane, şi altă socoteală tot așa de simplă ar 
putea trage un total de beneficii, uluitor. Cât de 
puțină bunăvoință ar mai trebui, ca strălucita în- 
treprindere comercială a editorului să devină şi o 
faptă bună! E nevoie numai de puţină grijă, de 
o alegere mai migăloasă a grăuntelui bun din ne- 
ghina colaborărilor oferite eftin, de о mai stărui- 
toare încercare de pricepere a sufletului copilă- 
resc. O povestire începe aşa în revista tipărită 
pentru copii: «Pe întinderea nemărginită a cerului 
alergau pâlcuri de nori negri dusi într'o goană 
nebună de vântul aspru al toamnei ce ridica în 


văzduh maldăre de frunze veştede, spulberându-le . 


şi orbind aproape pe mica pribeagă.... Nu е о 
pildă de stil prisoselnic încărcat, asa cum se ci- 
tează în manualele şcolare ca exemple ce trebuiesc 
ocolite? De ce să nu învăţăm copii cu simplitatea 
frumosului — și de ce să-i transmitem şi lui erezia 
podoabelor de eftine mărgele, pe care in literatură 
Maiorescu le extirpase din năravurile scribăreţe cu 
faimoasa-i «beţie de cuvinte»! Şi după aceia po- 
veştile lui Tolstoi mau învăţat nimic pe editorii 
noştri ? Şi întreaga literatură morală pentru copii, 
din bibliotecile apusului, n'a isbutit nici până acum 
să cadă în mâna celor ce scriu literatură infantilă 
ca articolele de gazetă, mai eftine şi mai în goană 
improvizate ? O publicaţie pentru copii, ca si o bi- 
bliotecă pentru copii, ca si un teatru pentru copii 
— atà probleme ce se сег deslegate, cu mai pu- 
țină ușurință decât socoate cetitorul nostru, căruia 
îi pare gravă si de fierbinte actualitate, numai justi- 
ficarea teoretică a cubismului. 


= 


Траки. «Culturii Naţionale» a dat vestmânt 
nou şi odată cu asta o proaspătă tinereță revistei 
«de cultură generală: Lamura». 

Cele din urmă trei numere au dus la cărturarii 
satelor o literatură mai ceteatš si mai aleasă са 
în trecut şi o cronică informativă pe toate terenurile 
culturale, mai îmbelșugată decât altădată. Se simte 
ochiul ager al unui gospodar ce ştie să învioreze 
са ара fermecată a йпегеќеі, chiar înfăţişarea unei 
publicaţii osândită prin destinaţia ei quasioficială 
să mucezească în biblioteci rurale cu filele netă- 
iate. «Lamura» face astfel îndoită cinste: fundaţiei 
Principele Carol şi Culturii Naţionale. ` 

Chipul în care partea literară a revistei se desă- 
vârşeşte си istețe şi nu prea pedante articole pe- 

dagogice, migala însemnărilor mărunte spicuite din 
toate ogoarele intelectualităţii, duhul sprinten се 
aleargă printre filele luminos tipărite, fac revista, 
întemeiată. odinioară de Vlahuţă și d-l Brătescu- 
Voineşti să fie așteptată cu nerăbdare, acolo, în 
satele pentru care se tipăreşte şi unde prea mult 
până acum numai gazetele de harță politică du- 
ceau cuvântul tiparului. E o hrană a sufletului; 
pâine plămădită din gând şi dorință de bine, ce va 
îndestula acolo o lipsă ce de mult şi apăsător se 
simte. După numărul mare de cetitori şi după ex- 
periența mai mult decât isbutită a acestei publicaţii 
de temeinică și obiectivă cultură, o minte mai 
iscoditoare şi mai plină de stăruință, ar putea socoti 
cât de bine primită, de așteptată si de plină de folos, 
ar fi şi tipărirea unui ziar de cultură şi de informaţii 
neagitatoare, pentru acel public al satelor și al 
târgurilor, care nu-și aşteaptă nici mântuirea, nici 
lumina dela luminţile interviewurilor acordate de 
vremelnicii cârmaci politici şi dela. încăerările din 
incinta Camerei. Dedesubtul uscatelor vânturi ce 
bântue vicaţa noastră publică, stăruința așezămin- 
telor de cultură, care tipăresc aici o revistă de cu- 
minte învățătură, dincolo o carte pentru popor, 
aiurea pune la cale un ciclu de conferințe, va 
isbândi poate să înveţe generațiile mai tinere cu 
un alt rost al vieţii, mai puţin van si fățarnic, 
decât acel prea puţin glorios de astăzi. Şi «атига» 
ne pare că e cea dintâiu pasăre albă, vestitoare a 
unor vremi de mai puţină secetă a gândului, aici, 
în binecuvântata ţară a milioanelor de neștiutori 
ai scrisului si cetitului. 


= 


Desene încetarea «Sburătorului» s'au spus cu- 
vinte puţine. Evenimentul s'a strecurat neobservat, 
deşi în sărăcăcioasa mişcare a publicaţiilor, apa- 
гіра ori dispariţia unei reviste аг cuveni să іа 
mereu proporțiile unei aventuri scandaloase în cro- 
nica unui târgușor de provincie. Dar mai surprinși 
am fost că nu s'a găsit un cuvânt bun, nici pentru 
editorul Benvenisti, care timp de trei ani a ţinut 
piept cheltuelilor, pentru a їасе cu putință traiul 
revistei condusă de d-l Eugen Lovinescu. Intr'o 
vreme când averile se plasează în acţiuni petrolifere 
ori în depozite de ciorapi de mătase, negustorul 
din strada Smârdan, cu biuroul, comitetul şi magazia 
de expediţie ghemuite în două cămăruţe din fundul 
curții, a oferit putinţa de а lua contact cu publicul 
unor scriitori tineri, fără prea mare faimă si deci 
din punct de vedere comercial, deocamdată fără 
strălucit aport în intreprindere. Le-a dat astfel ilu- 
zia că scrisul lor nu e sortit unui cerc închis si 
că nu sunt cu totul nefolositori. E o generozitate 
aproape inexplicabilă, fiindcă editorul a sacrificat 
bani, tipărind reviste ce nu se adresau publicului 
de tiraj, cum a fost odihnitul Sburător şi cum a 
fost revista atât de frumos tipărită, Cetiţi-mă, de 
sub scurta cârmuire a d-lui Minulescu. Şi aceasta, 
când editurile și marile librării au dat întâietate 
negoţului de geamantane, bastoane cu mâner de 
os şi termos-urilor de voiaj. Pentru aceste cuvinte 
măcar, d-lui Benvenisti i se cuvenea un cuvânt 
bun — balsam mângâietor dificitelor înscrise la ca- 
pitalul afacerilor negustoreşti himerice. 


Se pare că scandalul a ajuns în literatura fran- 
ceză un factor determinant de succes. 


Scriitorii îl doresc, îl caută, îl inventează. Ga- 
zetele pariziane aduc zilnic, între un articol despre 


reparaţiuni şi o telegramă despre nereuşita con- 
ferinţei dela Lausane, vestea despre o nouă, tur- 
burare în vieaţa literară. Sunt scriitori, cari dau 
în judecată pe critici, opere, premiate de areo- 
pagurile literare, așezate pe două coloane, certuri 
mărunte şi cu răsunet între autori dramatici şi 
directori de teatru, sau revolte ale unor impro- 
vizaţi defensori аі moralității publice, împotriva 
unor lucrări de moralitate echivocă. Şi publicul se 
pasionează, cetește cu aviditate, tirajul se măreşte, 
bilanțul editorului si scriitorului se rotunjeşte, 
până când un alt scandal atrage în altă parte 
atenția. 

Victor Margueritte, care în colaborare cu fratele 
său, a cunoscut o altfel de celebritate, decât cea 
de astăzi, a publicat un roman de moravuri de 
după răsboiu, «La Garçonne». 

In roman sunt şi câteva scene care înfăţişează, 
fără înconjur cele mai intime manifestări ale 
acelui fel de iubire, care avea odinioară un templu 
la Lesbos. Lucrul ar îi fost fără însemnătate, 
dacă autorul n’ar fi fost decorat cu Legiunea de 
onoare. Membrii acestui ordin sunt oameni foarte 
morali si foarte susceptibili la orice atingere a 
buneicuviințe. Cartea a revoltat ре unul din ei, 
care a cerut ștergerea lui Margueritte din rându- 
rile celor deosebiți cu ргейоаѕа distincţie. 

S'au ridicat glasuri indignate, Anatole France 
a amintit celor severi neplăcuta afacere similară 
a «Doamnei Bovary». Procesul durează încă, iar 
cartea se vinde, fără îndoială vertiginos. 

Nu va fi căutat însuș scriitorul, sau poate edi- 
torul său, scandalul? 

=” 


Cum se pierd frumuseţile codrilor carpatini, în 
urma exploatărilor despuietoare, ne arată cu cu- 
vinte îngrijorate d-l Mihai Haret, în revista pentru 
răspândirea științei ; Natura. E pe deoparte o che- 
mare îndărăt la natură, la înălțimile muntoase cu 
aerul rărit şi tare, de unde drumeţul se întoarce 
în colbul târgurilor cu plămânii aerisiți şi cu gândul 
insorit. E pe de altă parte o pledoarie pentru în- 
tăptuirea acelor parcuri naţionale şi ocrotirea acelor 
monumente naturale, la care nu pot gândi socie- 
tățile de exploatări forestiere, năpustite asupra cedri- 
lor cu bogăţiile licitate clandestin. Câteva totografii, 
prind cu obiectivitatea rece a aparatului, vederile 
цг їе de hangare așezate deacurmezişul priveli- 
ştilor şi sărăcia lăsată în urmă de dinţii ferăstraelor. 
E nu numai o preocupare de călător îndrăgostit 
de puritatea peisagiilor. E o argumentare știinţi- 
fică întru ocrotirea faunei şi florei distrusă cu sis- 
tem; împotriva despăduririlor care-au adus alu- 
necări de strate şi turburări în economia fenome- 
nelor atmosferice, e și o umanitate largă acolo, în 
dragostea aceia pentru natura la care ne întoar- 
cem pentru a ne regăsi echilibrul sufletesc, sdrun- 
cinat între ziduri urbane. Articolul d-lui Haret ne 
poartă gândul si la acea minunată «Carte a Munţilor» 
a d-nei Bucura Dumbravă şi la acele vioaie şi co- 
lorate însemnări din carnetul de drumeţ, al d-lui 
Emanoil Bucuţa. 

= 


A DMIRABILA revistă franceză de artă «L'A- 
mour de l'Art» şi revista de avantgardă «les feuilles 
libres», au tipărit elogioase cuvinte despre planul 
unui «oraș contemporan», expus de tânărul arhi- 
tect Le Corbusier, la Salonul de toamnă din Paris. 

Nu e un plan himeric de oraș al viitorului, aşa 
cum l-ar închipui anticipaţiile lui Wells. E un oras 
de trei milioane de locuitori, construit după cerin- 
tele timpului, cu preocupări de artă, confort şi hi- 
gienă. Oraşul uriaș, cu 3, 4,5 şi 7 milioane; Paris, 
Berlin, Londra, New-York, —e un eveniment nou 
de tot, produs al civilizației moderne, apariţie for- 
midabilă, ţâşnită din industrialism şi aglomerație 
umană, cum n'au pomenit veacurile trecute. Ur- 
banismuj va deveni astfel o știință şi o artă. Până 
acum a rămas în faza romanescă; tot ce a născo- 
cit tindea să păstreze împotriva realităţilor, în oraşe 
congestionate, un decor de operă comică cu amin- 
tiri istorice. Oraşul expus de Le Corbusier, nu e o 
cetate paradisiacă —e o consecință. Е un studiu ana- 
litic, prezintat expoziţiei în grafice care pornesc 
dela interiorul unei locuințe, la acel al unui edi- 
ficiu, pe urmă la o stradă întreagă, la un cartier 
şi însfârşit la înfăţişarea unui întreg oraș care să 
poată primi între ziduri 3 milioane de locuitori 
Pentru a uşura circulația se prevede suprimarea 
a 2/3 din străzile actuale, care încrucişându-se la 
fiecare pas, paralizează circulaţia, absorb o mare 
parte din suprafaţa orașelor şi nu oferă cetățea- 
nului decât praf, noroi şi sgomot. Noul oraş ar 
cuprinde în centru 24 sgârie nori de câte бо etaje, 
populate cu 400 mii locuitori. A doua zonă, desti- 
nată locuințelor de lux, ar cuprinde clădiri cu 12 
etaje şi însfârşit, zona mărginașă, cu mici vile 
eftine, ar fi cea destinată micei burghezii şi lu- 
crătorilor; toate orânduite așa încât oraşul să 
pună la îndemână cetățenilor toate avantagiile ma- 
rilor aglomeraţii 51 să-i scutească de toate neajun- 
surile de până acum. O societate Franco-Ameri- 
cană, a şi început construirea unui mare număr 
de asemenea locuințe în cartierile periferice ale 
Parisului. Se va verifica astfel ce e himeric şi ce 
e realizabil din planul schiţat pe hârtie. Publica- 
tiile de artă urmăresc cu drept cuvânt toate discu- 
“iile din jurul acestui proiect, fiindcă de aci va 
naşte oraşul nou, care va da nouă infăţișare aglo- 
„meraţiilor omeneşti. O cetate a veacului, a acestei 
civilizaţii, nu s'a înfăptuit încă — nici chiar în 
America tuturor noutăţilor. Şi totus planul lui 
Corbusier, dovedeşte nu numai că e cu putinţă și 
necesară această nouă înfăţişare a orașelor mo- 
derne, dar că se vor înfăptui nouile cetăţi, într'o 
poezie armonioasă a ordonanțelor се ar putea de- 
păşi cu mult, măreţia orașelor celebre, mărturii 
ale altor civilizaţii înmormântate în arhivele isto- 


riei. 
[ р) 

A RAREORI titlul unui volum a rezumat așa 
„de bine cuprinsul și intenția autorului cum se în- 
tâmplă cu cea dintâi carte de versuri a tânărului 
poet Marcel Romanescu, 

“izvoare limpezi» rezumă poezia unui scriitor 
cu trainică legătură faţă de tradiţia liricei noastre. 
Imagini frumoase fără noutăţi izbitoare, un ritm 
care-ţi răsună în amintire са un cântec de demult, 
o inspiraţie fără profunzimi turburătoare, o co- 
municativitate caldă fără exuberanţi tinereşti, iată 
ce ai putea, spune despre sonetele şi poemele din 
«Izvoare limpezi». In sine volumul lui Marcel 
Romanescu oglindeşte limpede influenţe — care in- 
dică preferințe —cam disparate: St O. Iosif, 
Traian Demetrescu şi Nichifor Crainic. 

Sonetul «Noapte de Toamnă» ca ritm, ca tona- 
litate, ca atmosferă, aminteşte admirabil sonetele 
lui St. O. Iosif: 


Influenţa lui Traian Demetrescu o găsim 


sone 


S 


Pe strada 'ngustš, fără căpătâi 

ca niște fluturi galbeni frunza pică; 
şi vântul în vârtejuri o ridică 

şi 'n urma lui alene pasul mái. 
Din întuneric felinaru 'mtâi 
mi-asvârle raza-i palidă cu frică; 
ascult un cântec la o casă mică, 

şi dus pe gânduri locului rămâi, 


Departe-un ornic bate ceasul zece; 
din slăvi de plumb se cerne-o bură 


i r rece; 
şi cum ascult la glasul tristei ploi 


ce-ţi cântă ritmic noaptea la ferestre, 
imi amintesc c'aicea amândoi 
am legănat un vis ce nu mai este. 


5 


tul «Revedere» în асееаѕ măsură: 


Aseară, ca în vremi de-odinioară, 

cum depănam al amintirii fir, 

ce mi-a venit: să-ţi duc un trandafir; 
dar m'am oprit la geam са 'mtâia oară. 


Te-am revăzut; mânuţa uşoară 

se legăna cu tremur pe clavir 

şi te pierdeai în note de delir, 

simțind cum trupul tot ţi se 'nfioară. 

Dar n'am voit să-ţi tulbur fericirea; 

Am înăbușit în mine amintirea; 

apoi încet m'am dus, m'am dus, m'am dus. 
Şi mă simţeam mai bun. Plouă alene 

si nu știu de plângeam pornind în sus 

sau dacă ploaia mă lovea pe gene. 


ar putea urmări şi alte izvoare de influenţe 


cetind «ВисоНа» şi comparând'o cu «Poetul» de 
Nichifor Crainic. Dar nu în măsura fidelității pe 


care 
sale 


о păstrează Marcel Romanescu modelelor 
lirice, ne interesează volumul său de sonete 


şi poeme. Izbutind uneori să se desrobească de 
orice influenţă, izbutește să creeze o poezie lirică 
nu lipsită de originalitate, o poezie de un roman- 


tism 


potolit prin disciplina spiritului parnasian. 


Ciclul dn grădina lui Theocrit» din volumul «2- 
voare Limpezi» desvălueşte surprinzătoare pro- 
misiuni şi posibilităţi de creeaţie. Bucăţile Mărub, 
«Amaryllis), «Către Cypris» etc., dau măsura unui 


real 
cara 


talent liric cu bogate resurse de artă, Cea mai 
cteristică bucată este «Intâiul Pahar», pe саге 


o cităm în întregime: 


St 


Cu zilele de toamnă plângătoare 
s'a irosit împurpurata vie: 

și ieri au prins fecioarele să vie 
cu coșul plin de boabe lucitoare. 


Şi ne-am întors cu liniştea târzie: 
cursese vinul nou din sdrobitoare; 
doream să sorb iluzii viitoare 
dintr'un pahar de spumă vişinie. 


Privind în golul toamnei uluit, 
am ridicat paharul în neștire 
са să ciocnesc c'un оаѕре 'nchipuit. 


De ce nu te 'ntrupezi mântuitoare? 
Mi-e cupa plină, plină de iubire. 
Sunt singur. Plâng. .. Şi vinul prinde floare. 


Xruind în această eliberare de influențe și 


preferințe, Marcel Romanescu poate раа! pe drumu 


adevăratei creeaţii literare. 


P. 5. 

